text:
"Lamun eneng cinta ka aa, sok pasihan aa nu handap eta, aa mah hoyong bukti" aya jajaka ker ngarayu kabogohna. Teu lila hp si lalaki di sada, "tatitut tatitut" langsung si HP direbut ku kabogohna, pas di angkat aya nu ngomong "ker dimana maneh teh, gera balik aing ker nyangu budak can di ombehan . . . . ttttttttuuuttt" dipareman, si awewe eta langsung ngaleos bari ngomong "aing ge geus boga salaki . . .".
si lalaki nepak tarang "jaddah . . .".
WM
Nganti nganti purnama na bangbarung kabingung...
Reg sakeudeung waktu asup ka pameran buku di Graha Sanusi Unpad, sakolebat katingal di palih kenca saatos panto asup, aya awewe anu sipit bodas jeung montok nganggo raksukan koneng. Dina jero hate ngagerentes. Moal salah Nyi Endit !. SKSD, so’ kenal so’ dekat, kuring ngawanikeun maneh nyarita : “Nyi Endit nya ?”. “Sanes ! Abdi mah Julia Peres” Ceuk manehna. Duh era euy, kabelejog salah nebak ngaran. Harita terus manehna nanya balik ka kuring, “Dupi Akang Saha ?” Teu eleh géléng, kuring nyebut : “Abdi, Jay Rames!”. Saatosna pancakaki sareng ngobrol basa-basi teras Jay jeung Julia anteng silih rames sareng silih peres dina Tenda Fiksimini.
Jigana meh sadaya kantos kaeuntreupan eureup-eureup, sasat satengah ngimpi. Muhun, ongkoh asa aya nu nindihan, beurat, tapi sora lian atra kareungeu. Usik hese, ngagorowok hese, tungtungna miharep aya nu ngageuingkeun. Nya kitu nu kaalaman ku Nyi Mimi ge, mindeng kaeuntreupan eureup-eureup. Hiji mangsa, awak beurat hese ugil, jaba asa aya nu mengkek teu bisa nyoara, geus teg dina hatena keuna ku eureup-eureuo. Nyi Mimi satekah polah kekejet, barang nyah beunta, "Aeh, geuning akang..."
Tepi ka hotel ampir tengah peuting,kuring jeung Irwan memang ngahaja ku pausahaan pikeun representasi di luar kota.Geus di jero kamar nu tadina hayang reureuh bet kaganggu ku paneuteup Irwan tadi najan teu pok tapi hate kuring surti naon nu aya dina pikirannana harita "ah etamah dongeng geus heubeul ulah nepi ka guar deui,palangsiang pipanyakiteun " hete kuring ngupahan sorangan.Teu lila aya nu keketrok kana panto kamar,waktu panto muka teu nyana nu ngajanteng hareupeun kuring teh Irwan "aya pikeursaeun naon kang..ehh Pa "ceuk kuring rampang reumpeung da enya ayeuna mah manehna teh atasan kuring." kenging akang lebet "cenah manehna kalah ngaakangkeun."mangga Pa ." tembal kuring. Geuning kasurti kuring kabaca ku manehna,halimpu lirih tapi peurih kudu ngalaman ngalamban sari jeung salaki nu jadi sobat sorangan.
. Geus kabayang, kumaha rasana nu hamil. Salapan bulan mun pareng jejeg jeung itungan, mendeyang. Komo lamun keur meujeuhna totojer, beuteung jadi bengo kaditu kadieu. Kendel seueul mun keuna kana jajantung. Mn pareng pangseng keur bureyeng, kudu ngatur napas jeung jarak meh teu katindihan. Pareng lahir, 40 poe aya gumurih. poho keur ngaheujeun, poho keur adug lajer seueul.
Tanggal hiji nu itu mah jauh keneh..tuh diditu dibeulah desember. Pikiran bingung, otak linglung da resiko kabancang satakerna. Aslina ieu mah, nopember mung kikitir muir. Heuheuy deuh..kieu jeung kieu we taya unggulna unggal saban teh. Tapi ketang, sakieu ge alhamdulillah..tuh dina acara orang pinggiran mah leuwih-leuwih. Ya Allah, tulungan abdi...pira kadar hayang beunghar.
kamari salira ngedalkeun eusi hate nu salila ieu nyangkaruk dina dina qalbu nu wening , ngagenggem katineung ti keur bujang , beu naha atuh kakara balaka ayeuna , piraku kuring rek narima , pan anak incu satu reuay jeung umur geus aya kana kepala lima deuih , naha enya aya keneh rasa , ah asa teu kudu sigana mah , mending oge urang silih pikayaah ku cara bebesanan we nya (bii)
Curinghak diri tengah peuting, megatkeun impenan nu keur asoy paduduan jeung ayu tingting, gorenjat hudang gara-gara beuteung nyeuleukit karasana asa di ciwit papanting, nya kapaksa kaluar imah nyiar tampian najan poek bari jeumpling.
Unggal maca sajak cinta, hate teu weleh tumanya, naon endahna sajak cinta? Naon nu rek diharepkeun tina sajak cinta? Aya naon bet loba nu resep kana sajak cinta? Enya, aya naon saenyana dina sajak cinta teh? Ceuk kuring nu geus ngahaeub ka sareupna, sajak cinta nu pinuh ku kecap-kecap endah ngan ukur papaes nu taya hartina, ungkara endah sajak cinta ngan saukur metafora. Buktina? Kabandungan ku balarea, cinta nu ngudag-ngudag kakawasaan behna mah lain cinta ka nagarana, tapi cinta kana hartana
ngageuri alatan galindeng hate geus teu ngawirahma, galura kasono ayeuna teuing keur saha, jiwa asa rocop ku cucuk rungga, hate geus katurih hinis kapeurih, ngan ukur bisa pasrah
Basa dua puluh taun ka tukang lembur kuring teh keur meujeuhna ngawangun, kabeh warga tihothat nyumbang sakamampuna masing-masing demi kamajuan lembur, henteu kudu dikekeprak, henteu kudu dipenta atawa di titah, katingali pisan sabilulungana teh. Kiwari kuring datang deui ka lembur bet beda pisan, teu lila kadenge hawar-hawar ti bale desa sababaraha kali nu wawaran, bari sorana peura ampir beak: "Mangga ka sadaya warga ! disuhunkeun ridho galihna, urang sasarengan gotong royong kangge kamajengan lembur urang"
"Geulis bébéné akang, rasa deudeuh akang ka anjeun moal pegat sanajan dunya sagedé jeruk…!!". "Duh jungjunan, tapi naha anjeun téga basa curuk anjeun dilebetkeun kana pangambug, teras diasongkeun ka nyai sina dilamot…!!!" kacida.
Mimitina miripis ngepris... lila-lila ngabadagan maseuhan taneuh, ngagulidag jadi cai leuncang anu kabawa ka na wahangan... mawa palid sakabeh pangancikan nu aya dinu rohangan hate….
Rada Kerep.
Teu kaop HUJAN.
Karep Si Fikmin jadi BADAG.
Naha make kudu nyeri hate, pedah eta ku batur disebut kasep, beunghar, berehan, sopan, jeung tara agul....sok sanajan kabeh ge ukur pitnah, iwal ti hiji nu lain pitnah teh....tara agul.
Calo-calo Samsat bari ngadagoan STNK jadi, guntreng ngaadu renyomkeun lagu Ayu Tingting 'Alamat Palsu' dicekal teu meunang diputer deui lantaran alamat nu diteangan teh najan palsu:
Geus kapanggih ku Cici Paramida nya eta di RT 3 RW 5.
"kiadi, kilanceuk jeung kidulur. Prak geura lakonan ieu hirup. Kungahirupkeun nu can harirup ngarah urang jadi leuwih hirup. Sabab hirup mah lain Fikmin tapi hirup mah pucuk catang nu néangan tunggulna di fikmin-fikmin." Ceuk Hirup nu keur mikmin bari ngalilieur kanu harirup.
"Kang! Itu pangnyarekkeun si adul, make jubah tina sarung naek kana wuwung rek luncat ka handap, majar keur bebetmenan neangan penjahat cenah. Hariwang icih mah sieun tigeledag kana batu! Mana geus sareupna deuih!" Ceuk icih rawah-riwih bebeja ka salakina anu keur nyumput.. "Is, ulah! Keun we.. Atuh engke akang kapanggih, pan akang anu keur jadi penjahatna teh" tembal udin bari beuki murungkut dina panyumputan.
Ti béh dituna kénéh.... hulang huleng; asa aya anu kaliwat; ngan teuing naon. Na ari kamari kakara inget; tapi géhélna téh duka kudu ka saha nya nanya. Edasna teh deuih ku teu nanya ka ieu rohangan. Bener-bener linglung ari geus aki-aki. Ari paméran fikmin téh di kampus Unpad anu di Jatinangor atawa di Dipati Ukur...?? Serieus ieu mah lain sakada fikmin.... "Béjaan atuh eung béjaan...!!"
Basa kuring tepung jeung manehna, naha bet beda rasa, komo basa paadu teuteup mah pangaruhna kana padaharan musiel, kana angen murel, sa bro-broeun hayang utah.
Ti saprak kenal jeung nyi odah, manehna jadi robah, mandi oge sapoe lima kali, buuk kulimis, gawena ngan ngahariring bari sura-seuri sorangan. Saminggu ti harita kuring manggihan manehna aya di sisi jalan keur sura-seuri sorangan bari ditaranjang.
. Ukur culang cileung, nepi di jati nangor. Balukar teu parat maca. Unggal spanduk di tinggalian, nu eces ukur Nyi mojang.
ngamudalkeun nu aya dina handeuleum hate, ngaguarkeun eusi jero pikir, ngaguratkeun rasa pangabisa jeung rasa micinta sunda, ngalalanyahan curat-coret A Be Ce De dina ririungan
Dugi ka tb 3.30 bieu, jalaran panitia tos ngaraplek bobor karahayuan, srg fikmin grafis teu tiasa ditapelkeun (jalaran partisi-na tos kaibunan), fikmin anu kapasang nembe 56 judul (di lobby pameran). Ang Admin Dadan Sutisna dg ka dur subuh ayn, malah ngadedekul knh nj ngeprint poster nu can rengse. Ka wargi2 nu caraket di Bdg, disuhunkeun rido galihna, enjing dntn Senen, tb 15.00 WIB, kanggo nerapkeun fikmin nu teu acan kapasang (kirang-langkung 130-an judul deui) di tempat pameran husus fikmin, gedengeun Gd. Graha Sanusi. Insya Alloh ke diluluguan ku sim kuring srg Mang Rudi Riadi. Htr nhn.
Bulan nyangsaya teu walakaya na amparan kasimpe...
"ti iraha jeung rék nepi ka iraha akang miharep jeung nyaah ka abdi?"
"ti ayeuna nepi ka poé isuk."
"kumaha mun poé isuk akang atanapi abdi maot?"
"sanajan salahsahiji di antara urang isukan maot, poé isukanmah tetep aya. tetep mawa harepan reujeung kanyaah akang ka enéng."
"kumaha mun poé isuk ieu dunya kiamat, kang?"
"kapan geus béak ieu kahirupan bakal kasorang alam séjén nu tetep mawa harepan reujeung kanyaah akang ka enéng."
Doa nu teu weleh gumulung jeung dosa, ngulibek dina rasa rumasa, nu pinuh pananya, rek dibawa kamana ieu raga? rek dibawa kamana ieu sukma?
Beledag! Beledag! Sirah diteunggar-teunggarkeun kana tembok. Cekes, jeguuur ... Beledug!. Paneker dikombinasikeun jeung gas nu pinuh keneh jero tabung. Seuneu ngabebela, seuneu gulak-gilek diengklokan ku keprokna angin. Manehna nyerengeh. Eleh siah ayeuna mah ... puas siah, ayeuna sia moal bisa ngelehkeun aing. Sup, leungeunna ngodok kana saku. Keresek ... keresek ... Sakali deui saku dikodok. Keresek ... Keresek! Aduh, geuning didieu fikmin Godi Suwarna teh.
"saha ari manéh?"
"saha wé atuh, maké jeung tatanya sagala."
"kapan manéh ogé sok sagala nanyakeun"
"saha ari manéh?"
"saha wé atuh, maké jeung hayang nyaho sagala"
"kapan manéh ogé sok ngarasa sagala nyaho"
"ari manéh saha?"


c: text/html

text:
SMKK Baranangsiang Bogor Alamat : Jl Raya Pajajaran 6 BogorNo. Telepon : ( 0251 )
SMK YZA Bogor Alamat : Jl Dr Semeru 55 BogorNo. Telepon : ( 0251 )
SMK YZA 3 Bogor Alamat : Jl Dr Semeru 59, Menteng, Bogor Barat BogorNo. Telepon
SMK YZA 2 Bogor Alamat : Jl Raya Ciawi Km 9 BogorNo. Telepon : (
SMK YZA 1 Bogor Alamat : Jl Raya Ciawi Km 9, Tajur BogorNo. Telepon :
SMK YKTB 2 Bogor Alamat : Jl Dr Semeru 42 BogorNo. Telepon : ( 0251
SMK Yatek Bogor Alamat : Jl Masjid 19 Kompl Bogor Baru, Tegal Lega, Bogor Timur
SMK Yapis Bogor Alamat : Jl Jend A Yani I 4, Tanah Sareal, Tanah Sareal
SMK Yapan Indonesia Bogor Alamat : Jl Raya Muchtar 50 BogorNo. Telepon : ( 0251
SMK Yadika 7 Bogor Alamat : Jl Raya Kemang 12 RT 25/08, Semplak BogorNo. Telepon
SMK Wiyata Mandala Bogor Alamat : Jl Raya Salabenda 49-50, Semplak BogorNo. Telepon : (
SMK Wiyata Kharisma Bogor Alamat : Jl Kemang Raya 627 BogorNo. Telepon : ( 0251
SMK Wikrama Bogor Alamat : Jl Raya Wangun 335 RT 03/06, Tajur BogorNo. Telepon :
SMK Tri Dharma 1 Bogor Alamat : Jl Kb Pedes 46, Kebon Pedes, Tanah Sareal
SMK Taruna Bangsa Bogor Alamat : Jl Banteng Suroso 2, Cikaret BogorNo. Telepon : (

robotstxt: allowed

filter: keep


text:
Cara Membuat Seblak Mie Kering cara membuat seblak kuah resep seblak kuah seblak cara membuat seblak seblak kering seblak ceker cara buat seblak resep seblak resep seblak ceker resep seblak basah cara membuat seblak ceker bumbu seblak cara membuat seblak basah cara bikin seblak seblak bandung resep membuat seblak cara membuat seblak mie makanan seblak… Read More »
Resep Membuat Seblak Basah Bandung resep seblak bandung resep seblak ceker makanan seblak seblak ceker resep membuat seblak cara membuat seblak ceker cara bikin seblak cara membuat seblak kuah seblak basah resep seblak cara membuat seblak basah seblak cara buat seblak resep seblak kuah cara membuat seblak mie bumbu seblak seblak kering seblak bandung resep… Read More »
Resep Kerupuk Seblak Basah Bandung resep seblak kuah bumbu seblak cara bikin seblak makanan seblak cara membuat seblak mie seblak bandung resep membuat seblak resep seblak basah seblak ceker cara membuat seblak basah seblak basah cara membuat seblak kuah cara membuat seblak ceker seblak kering resep seblak resep seblak bandung resep seblak ceker cara membuat… Read More »
Cara Membuat Seblak Basah Has Bandung cara membuat seblak mie cara membuat seblak kuah cara buat seblak seblak basah makanan seblak seblak kering cara bikin seblak bumbu seblak resep seblak kuah resep seblak ceker resep membuat seblak resep seblak bandung cara membuat seblak basah cara membuat seblak cara membuat seblak ceker seblak ceker seblak resep… Read More »
Resep Bumbu Seblak Basah Bandung cara membuat seblak seblak ceker cara bikin seblak cara buat seblak cara membuat seblak ceker resep seblak makanan seblak seblak bandung seblak basah resep membuat seblak resep seblak kuah bumbu seblak seblak kering seblak resep seblak ceker cara membuat seblak mie cara membuat seblak kuah resep seblak basah cara membuat… Read More »


text:
Nada Kentjana Euis Chord (Intro) C G Euis yeuh dangukeun geura G (pihatur naon anu di seuja) G urang sareng kakawihan C (kawih pangdugi ning ati) C G Euis ke antosan heula C (aeh aeh saha eta?) C F Abdi nu pendak kamari G C (idih idih paribasa) C G Euis teuing ku lucuna C (euleuh euleuh saur saha?) C F Estu nu matak kayungyun G C (ah pamegeut mah biasa) C aduh euis, aduh euis, aduh aduh.. C G F Fm Ibu apa ieu geura (euis...) C sok aya jajaka (aduh euis) G nungangken tresna (aduh euis) C ku ngararewa (aduh euis) aduh aduh.. C G F Fm Aduh kuseu'eur gogoda (euis..) C nu jangkung jalmina (aduh euis) G nu kandel kumisna (aduh euis) C G sesah hilapna (aduh euis) C G Euis ke antosan heula C (aeh aeh saha eta?) C F Abdi nu pendak kamari G C (Idih idih paribasa) C G euis teuing ku lucuna C (euleuh euleuh saur saha?) C F Estu nu matak ka yungyun G C (ah pamegeut mah biasa) C aduh euis, aduh euis, aduh aduh.. C G F Fm Ibu apa ieu geura (euis...) C sok aya jajaka (aduh euis) G nungangken tresna (aduh euis) C ku ngararewa (aduh euis) aduh aduh.. C G F Fm Aduh kuseu'eur gogoda (euis..) C nu jangkung jalmina (aduh euis) G nu kandel kumisna (aduh euis) C G sesah hilapna (aduh euis) C G sesah hilapna (aduh euis) C sesah hilapna.. (aduh euis)
Nada Kentjana – Euis


text:
Nincak SD, kitu lah kelas 5-an, mun teu salah, harita teh jaman-jamanna Ebiet G Ade mimiti sohor, lanceuk kuring mindeng pisan nyetel kaset The Beatles. Teu beurang teu peuting eta teh. Daek teu daek kuring oge milu ngadengekeun. Teu ngadengekeun kumaha atuh, da kadenge.
Tina mindeng ngadenge, lila-lila jadi resep. Kabeneran sok diajar ngagitar ku lanceuk. Laguna pasti lagu The Beatles. Inget keneh, lagu The Beatles nu mimiti pisan bisa gitarna teh lagu Love Me Do. Unggal ngagitar laguna angger, da puguh kakara eta-etana nu bisa.
Asup SMP mimiti ben-benan (nge-band). Mun aya acara di sakola kuring pasti mawakeun lagu The Beatles. Laguna ge geus nambahan. Kelas dua SMP geus bisa lagu Ticket ti Ride. Heuheuh..gaya lah, asa pang akangna we!
SMA, kuliah, beuki maceuh. Mung teu kasengker ku teu boga duit mah jigana geus jadi kolektor. Ngan hanjakal, nya kitu tea, teu gaduh cicis! Jadi sakumaha resepna oge, wayahna saaya-aya. Ngan nu jelas, perbendaharaan lagu beuki loba, kurang leuwih 150 lagu mah apal cangkem.
Kungsi sok maen di kafe-kafe di Bandung. Pernah oge dikontrak di TD's Cafe (Hotel Preanger) Bandung. Malah ampir dikontrak di New York Cafe bogana Subronto Laras di Jakarta, hanjakal teu jadi, gara-gara personnel band aya nu indit gawe ka Surabaya.
Nu weleh teu kaharti, naha kuring nu hirup di jaman The Beatles geus bubar, bisa sakitu muhitna? Nyaho ge henteu basa maranehna keur meujeuhna sohor teh. Kuring mah ngan nyaho dongengna wungkul. Nu leuwih hemeng mah, loba penggemar The Beatles ayeuna nu umurna masih wewelasan (di Bandung & Jakarta ayeuna aya penggemar The Beatles nu sakolana masih keneh SMP!).
Mungguh sareat mah asa pamohalan jelema nu teu ngajamanan bisa resep ka musisi nu sohorna teh puluhan taun ka tukang. Tapi da geuning kitu kanyataanana, malah kaalaman pisan ku kuring. Ceuk para ahli perbitelan, aya sababaraha hal anu bisa ngajelaskeun fenomena ieu, diantarana:
- Kahiji, lagu-lagu the Beatles henteu rumit, henteu matak kerung nu ngadenge, sederhana, tur babari diapalkeunana.
- Kadua, temana loba anu diangkat tina kahirupan sapopoe, nepi ka loba nu ngarasa 'terwakili'
- Katilu, ceuk Jelly Tobing mah lagu-lagu The Beatles ngandung tilu unsur utama: Love, Peace and Freedom (Cinta, Katengtreman jeung Kabebasan). Ieu tilu unsur teh ngarupakeun tema universal anu bisa dilarapkeun di mana bae.
- Kaopat, ceuk kuring ieu mah, lian ti anu geus disebutan di luhur, harmonisasi vokal jadi unsur nu ngajadikeun kuring kataji. Asa ni'mat teh lamun mawakeun lagu The Beatles jeung barudak band, aya sora hiji, dua, tilu (sora maung mah henteu..). Jigana, kurang leuwih saperti lamun urang ngadengekeun lagu-lagu Koes Plus. Tah raosna teh cek kuring mah mirip-mirip kitu..
Mun pareng mukaan internet, nepi ka ayeuna, loba pisan band anu husus mawakeun lagu-lagu The Beatles. Di Australia aya The Rutles. Di Swedia aya Liverpool. Di Chicago aya American English jsb. Kumaha ari di Indonesia? Sami mawon. Loba kacida. Di Jakarta aya Bharata Band, G-Pluck. Di Bandung aya Mat Bitel, Silver Beat, Old Crack jrrd. Di Jogja aya Blangkon. Ieu mah sakadar conto. Mun panasaran hayang leuwih kumplit soal The Beatles, kantun muka internet. Balatak.
Wilujeng nga-bitel!!
Manawi kalandep, mangga tingali seratan sanesna:


text:
Hasil Pencarian
Hasil pencarian untuk kata kunci cahayana (5)
- Kampung Kuta Pantrang Nanggap Wayang
25 Jul 2004 - 8:56 pm
Hasil Lokakarya Aksara Sunda yang dilaksanakan atas prakarsa Pemda TK I Prop. Jabar dan Fakultas Sastra Universitas Padjadjaran, tanggal 21 Oktober 1997, adalah peristiwa budaya yang sangat besar dan mendasar "bagi" peradaban Sunda. Bangsa yang mempunyai sistem ortografis sendiri, berkemungkinan untuk menjadi bangsa yang "besar".
- NADOMAN NURUL HIKMAH, DARAS IAl Baqarah (Surat Kadua) - Ayat 1 d/k 18
18 Nov 2002 - 1:49 pm
1. ALLOH ANU MAHA UNINGA (:2/1,2) - rhs, 1 Syawal 1421 H
- Alloh Nu Maha Uninga, kana sadaya dawuh-Na,
mungguhing urang manusa, wajib kedah percantenna.
- Kana Qur'an ulah hamham, ulah waswas ragu-ragu,
upami urang mihamham, tangtos urang buntu laku.
- Sadaya umat Pangeran, kedah kenging tuduh jalan,
nu mawi lumungsur Qur'an, pikeun tuduh jalan iman.
- Tawisna nu takwa to'at, yakin ayana aherat,
solatna teh tara pegat, ku Alloh tangtos dirahmat.
- Alloh Nu Maha Uninga, kana sadaya dawuh-Na,
- Kawih Sunda III
21 May 2002 - 1:24 am
Diraksukan kabaya
Nambihan cahayana
Dangdosan sederhana
Mojang priangan
Umat-imut lucu
Sura-seuri nyari
Larak-lirik keupat
Mojang Priangan
Mojang ti Priangan
Lucu sae atikan
Sae basa sopan
Mojang Priangan
- KUMPULAN SAJAK SUNDA
7 Jan 2002 - 12:26 am
Sajak Sunda umurna teh geus leuwih ti satengah abad. Kitu sotenan lamun diukur ti mimiti Kis Ws nulis sajak, dituturkeun ku KTS (Kadir Tisna Sudjana), ditema ku "Polemik" ngeunaan hak hirup sajak, sarta nepi ka baranahan tug nepi ka kiwari. Mapay lalakon nu sakitu panjangna teh, tangtu we urang bakal panggih jeung patok-patok anu kawilang tingjalegir, kayaning: Kis Ws, Sayudi, Ayip Rosidi, Surachman RM, Wahyu Wibisana, Rachmat M.Sas Karana, Usep Romli, tug nepi ka Godi Suwarna.
- SAWANGAN KANA AJEN INAJEN NU DIKANDUNG DINA KECAP SUNDANumutkeun Leksikografis, Etimologis, Semantis, Heurmanetik
14 Sep 2001 - 12:00 am
Upami dietang kecap Sunda teh numutkeun papayan etimologi aya 25 hartos. Tiasa jadi baris nambihan deui saupami leukeun mapay kamus basa sanesna, upami bae dina kamus Basa Kawi-Perancis, hartos kecap Sunda nya eta Kacida pisan endahna tur hejo ngemploh (Viviane Sukanda Tessier, dina diskusi pengamat Kabudayaan, 1990).


text:
Ada Band
ADA Band kawentar band anu sok gunta ganti anggota.[1] Band nu mimitina ngaranna B to 90’s éta mimitina téh Dika (bas), Baim (vokal dan gitar), Herry (kibor), Iso Eddy (kibor), jeung Eel (drum).[1] Nalika ngaranna masih B to 90’s Herry kaluar jeung ngabentuk Kin Band. Posisina digantikeun Krishna.[1] Album kahiji jeung kadua mawakeun nagaran anyar nyaéta Ada Band. Tereh album ke-3, ADA Band teu kompak.[1] Iso jeung Eel kaluar.[1] Iso kaluar sabab teu bisa ngabagi waktu jeung kasibukan nu séjénna.[1] Sedengkeun Eel sabab teu sapamikiran deui.[1] Eel digantikeun Rama.[1] Terus anu pangkawentarna nalika ADA Band ditinggalkeun panyanyina, Baim nu milihg solo karir.[1] ADA Band terus mawa panyanyi anyar, Donnie Sibarani.[1] Panyanyi anyar ieu alus malahan ngajadikeun beuki caang, Donnie leuwih dipikaresep ku awewe.[1] Di album ka-8, Harmonius (2008) ADA Band ditinggalkeun ku Krishna. Tangtuna wae, ngan Dika anu terus aya ti mimiti jeung Ada Band.[1] Ada band tungtungna milih judul Héaven of Love minangka judul album anyarna.[2] Pilihan ieu ditetepkeun sabab numutkeun anjeunna sawarga (héaven) téh panyampurnaan anu pangjangkungna tina hiji prosés kacintaan anu dipimilik.[2]


text:
Dina Lapak
Fiksimini Basa Sunda
Fikmin # Ogoan Kénéh Geuning #
Supri, tatangga, ngajakan démo ka Komisi Pemberantasan Maling (KPM). Cenah, Ketua ér-ka pinilih téh kalibet maling duit, waktu manéhna keur jadi ér-té.
“Naon bukti-na? Saha saksi-na?”
“Teuing. Ceuk Si Ogi, pengacara sohor, Si Ér-ka téh, maling. Peun!”
“Hus, teu bisa kitu. Mun ngomong hukum, kudu ngomong fakta. Bukti jeung saksi.”
“Ah masalah éta mah, lain urusan kuring. Rék milu atawa moal?”
“Teu sudi!”
Nongton berita na TV. Katingali Si Supri panghareupna. Sosorongot. Peureupna dibuleud-buleud, rék ninju nu keur ngomong, ngan aya nu ngahalangan. Sababaraha pulisi ngabubarkeun démo, sab euweuh surat pemberitahuan rék démo, ka kapulisian, tur ngaliwatan waktu nu diwenangkeun keur démo. Si Supri dibebetot. Kokosodan, nolak dibawa pulisi.
“Saya nggak mau. Pokoknya, saya nggak mau.” Ngarenghik jiga budak olol lého.


text:
Garéja Yésus Sajati
Garéja Yésus Sajati nyaéta garéja non-denominasi (mandiri) anu didirikuen di Beijing, RRT dina taun 1917. Garéja ieu dimimitian ti Tiongkok dina taun 1900-san, di antara garéja-garéja Protestan, anu téologina ngakar ka Gerakan Pentakosta.
Dina 1939, Injil dikhotbahkeun di Indonesia jeung Gareja Yesus Sajati ogé diadegkeun di Indonésia.
Dina taun 1967, Kukumpulan Internasional Gareja ieu ngabentuk di Los Angeles, Amerika Serikat. Kabéh anggota Gareja ieu kira-kira 1,5 juta jelema anu jumlahna aya di lima bénua.
Kasapuluh artikel kapercayaan[édit | édit sumber]
Kasapuluh kapercayaan nu penting Garéja Yésus Sajati nyaéta:
- Yesus Kristus, Firman nu jadi daging, paeh disalib keur nebus jalma nu dosa, dihudangkeun deui dina poé katilu tuluy naék ka sawarga. manéhna hiji-hijina juru salamet manusa, nu nyiptakeun langit jeung bumi, jeung hiji-hijina Allah sajati
- Alkitab anu diwangun luhur Perjangjian Heubeul sarta Perjangjian Anyar, diilhami ku Alloh, hiji-hijina kabeneran Alkitabiah, sarta ukuran pikeun kahirupan Kristen.
- Kasalametan dibikeun ku kasinugrahan Alloh ngaliwatan iman. Jelema percaya kudu ngandelkeun Roh Kudus Suci pikeun hirup dina jero kasucian, pikeun ngamulyakeun Alloh, sarta pikeun miasih sasama manusa.
- Baptisan cai nyaéta sakramen pikeun mupus dosa pikeun kalahiran balik. Baptisan kudu lumangsung dina cai anu ngocor sacara alami, kawas walungan, sagara, atawa cinyusu. Nu ngabaptis anu geus nampa baptisan cai sarta baptisan Roh Kudus, ngalakonan baptisan dina ngaran Pangéran Yesus Kristus.
- Panarimaan Roh Kudus, anu dibuktikeun jeung basa roh nyaéta jaminan urang pikeun meunangkeun Karajaan surga.
- Sakramen ngumbah suku matak bisa hiji jalma pikeun milu miluan babarengan jeung Pangéran Yesus. Sakramen ieu ogé boga fungsi minangka perikatan mayeng yén urang kudu mibanda kaasih, kasucian, kahandap asoran haté, pangampunan sarta pangladén.
- Perjamuan kudus nyaéta sakramen pikeun miéling pati Pangéran Yesus Kristus. Hal ieu matak bisa urang nyokot bagian dina daging sarta getih Pangéran urang sarta ngahiji jeung Manéhna sangkan urang bisa meunangkeun kahirupan abadi sarta dibangkitkan dina ahir jaman. Sakramen ieu diayakeun sasering-seringna.
- Poé Sabat nyaéta poé anu katujuh (Saptu), nyaéta poé anu kudus, anu diberkahan sarta disucikeun ku Alloh. Poé Sabat dipieling di handapeun kasinugrahan Pangéran pikeun miéling panyiptaan sarta kasalametan ti Alloh, sarta kalawan harepan baris reureuh anu kekal di jero kahirupan sanggeus pati.
- Garéja Yésus Sajati, didirikan ku Pangéran urang Yesus Kristus, ngaliwatan Roh Kudus dina wayah 'hujan pamungkas', nyaéta gareja karasulan sajati anu dipulihkeun.
- Datangna Pangéran anu kadua kalinya baris lumangsung dina ahir jaman, sabot Manéhna turun ti surga pikeun ngahakiman dunya: jalma-jalma bener baris meunangkeun kahirupan kekal, sedengkeun anu jahat baris dihukum salila-lilana.


text:
Sapertos anu tos kauninga ku para wargi, seni Sunda Cianjuran dipikawanoh kusakumna urang Priangan, mangrupi sahiji sekeseler mamaos tina sakumna seni budaya nu aya di tatar Sunda sapertos ; CIGAWIRAN, CIAWIAN, GARUTAN, CIREBONAN ssjb. Kumargi sim abdi dilahirkeun di Cianjur tur tileuleutik hirup di Cianjur, kalawan ngagaduhan sifat resep tur mikadeudeuh dibareng ku rasa nyaah kana seni mamaos Cianjuran , jorojoy aya emutan hoyong maluruh sajarahna mamaos Cianjuran, ti iraha .?, taun sabaraha…?, aya mamaos Cianjuran, saha anu ngawitan ngulikna..??.
Kuayana eta patarosan-patarosan ngadorong sim abdi ngawitan maluruh sajarah mamaos Cianjuran, sok sanaos mung ukur bekel tekad sareng kadeudeuh mulasara seni mamaos Cianjuran, sim abdi nyobi-nyobi nyusun ieu catetan “Sajarah Mamamos Cianjuran”, malah mandar aya manfaat kanggo balarea anu sami mikadeudeuh ieu seni mamaos.
Namung sateu acanna neda agung nya paralun jembar pangaksama, rehna tangtos dina ieu catetan sajarah teh seueur kakirangan, boh dina tatabasa, titimangsa oge sajarahna, rumaos tuna pangaweruh dina widangna kalayan bahanna oge mung saukur kengging tetelepek tumaros kapara sepuh sareng para ahli, anu kiwari tos teu aya dikieuna. Teu aya deui anu dipihareup, mugi ieu catetan “sajarah” janten hiji panggeuing sareng pangdorong ka para putu kiSunda anu akhli dina widang sajarah kapayun kanggo nyusun hiji buku “sajarah” anu langkung euyeub sareng ilmiah. Kukituna bilih bae aya pihak anu bade ngelereskeun, ngirangan oge nambihan timpah tipayun rewu nuhun anu kahatur.
Panutup hatur tinu nyusun, sakali deui neda agung cukup lumur jembar pangampura rumaos ku katunaan.
Baktosna,
Rd. A. Hanafiah Wiradiredja
Pihatur tinu ngedit
Sok sanaos seni kawih Cianjuran kaetang leuir medalna dibanding sareng seni karawitan sanesna sapertos Pantun, Jemplangan, Degung, Kiliningan sareng sajabina, namung tos kauninga kalayan kaangken kusadaya wargi
Pasundan yen seni mamaos Cianjuran, parantos janten salah sawios bagian tina Seni Sunda.
Ieu catetan hasil ngempelkeun pun aki, mung hanjakal teu tiasa dibukukeun, jalaran anjeunna kabujeng tilar dunya.
Kujurung, ku ngaraos lebar bilih wae ieu catetan kabujeng, kamomorekeun, anu antukna ical tanpa laratan, sim abdi maksakeun ngadigitalisasikeun ieu catetan Sajarah Mamaos Cianjuran, malah mandar aya pulunganeunana, kanggo urang sadaya sareng anak incu-anak anak-incu kiSunda kapayun.
Wassalam.
Seoul, 15 Juni 2006
Pangabaktos,
Syarifudin Siddik Wiradireja
TI DAPUR YAYASAN WARGI CIKUNDUL, CIANJUR
KIDUNG WIWITAN
Neda ampun ka yang agung
Seja amit ka yang widi
Disuhunkeun barokahna
Ti sadaya para ahli
Para ahli jeung bujangga
Pujangga anu bihari
Karuhun muga ngajurung
Seja amit neda widi
Wirehing bade ngaguar
Ngaguar nu jadi kawit
Dina widang tetembangan
Malar teu poekeun teuing
Ka luluhur di Cianjur
Khusus kangjeng Pancaniti
Jujuluk Kusumaningrat
Ieu abdi-abdi seni
Rek nyukcruk mapay laratan
Pamugi maparin widi
Ieu para putra putu
Nu mupusti kana seni
Nu micinta tetembangan
Ulah kasilih ku junti
Henteu kagembang ku jaman
Karawat ku nu pandeuri
Wargi Cikundul, Januari 1985
Nu nyusun.
PANGJAJAP TI YAYASAN WARGI CIKUNDUL
Assalam mualaiku wr. wb.
Rengrengan Yayasan Wargi Cinkundul, Cianjur ngaraos bingah amarwata suta, asa kagunturan madu kaurugan menyan bodas, sanggem paripaos tea mah, rehna salah sawios ais pangamping Yayasan Wargi Cikundul parantos
kersa nalungtik, ngempelkeun sareng nyusun “sajarah” anu aya pakuat-kaitna sareng mamaos Cianjuran, anu tos dipiwanoh ku urang Sunda khususna sareng urang Indonesia jembarna.Namung sok sanaos Tembang Sunda Cianjuran parantos dipiwanoh ditatar Sunda, tur sering dipagelarankeun, malah dugika dipasanggirikeun, namung teu acan tangtos sugri para wargi anu mikaresep ieu seni mamaos Cianjuran aruninga kana jujutan atanapi titimangsa ngawitan iraha ayana mamaos Cianjuran. Margi hiji seni, naon wae tangtos aya anu “ngayakeunana, aya anu nyiptakeunana, aya titimangsana”. Ku alpukahna saderek Rd. Achmad Hanafiah Wiradiredja, salah sawios rengrengan ais pangaping Yayasan Wargi Cikundul, anu parantos kekempel bahan-bahan tipara pinisepuh kalawan nyatet mangrupi catetan “Sajarah Mamaos Cianjuran”.
Sok sanaos ieu susunan sajarah tangtos masih seueur keneh kakiranganana, namung kanggo para nonoman/wanoja anu mikaresep, mikareueus seni mamaos Cianjuran tiasa ngajantenkeun hiji pangdorong kanggo ngahontal ajen tembang sunda anu langkung jembar.Teu aya sanes anu dipihareup mugi ieu catetan “sajarah” tiasa janten panggeuing sareng panghudang sumanget ka putra putu kiSunda anu rancage kalayan mikadeudeuh seni Sunda, kersa nyusun hiji buku sajarah anu lengkep kalayan jentre merele.
Wassalam.
Cianjur, Nopember 1985
Yayasan Wargi Cikundul-Cianjur,
Sesepuh I,
ttd.
Rd. Onong Ganda Adinegara
PANGANTEUR DAPUR YAYASAN WARGI CIKUNDUL, CIANJUR
Neda agung pangaksama
hakeki ka Maha Suci
lahirna ka balarea
mugi henteu lepat tampi
sanes ati kumaki
reh agul ku payung butut
mapay laratan asalna
ieu mah ibarat misil
ibaratna anak anu mapay bapa
Cianjur nagri kawentar
Dina jaman pra bopati
Tangtu ngandung titi mangsa
sajarah pon kitu deui
ngandung warsi mimiti
saha nu ngadeg papayung
catetan mere jawaban
sajarah geus mere bukti
kabudayaan kasenian anu nyata
Ciri bukti anu nyata
dugika alam kiwari
gumelar taya pegatna
dipideudeuh dipupusti
nyata mangrupi seni
warisan para luluhur
seni kabudayaan Sunda
ku urang kudu talungtik
ti iraha gumelarna Cianjuran
Tembang Sunda Cianjuran
geus jadi sabiwir hiji
jadi catur balarea
tapi poma ulah lali
sajarahna mimiti
pantun Jemplang reujeung Degung
katut rarancaganana
salendro pun kitu deui
naha saha nu kawit nyiptakeunana
—–===o(0)o===——-
ASAL MULA
Numutkeun katerangan anu kantos kakempelkeun ku pribados, nungawitan ngagali sareng ngamumule seni pantun nyaeta dalem Muhidin anu katelah Aria Wiratanu Datar IV bopati Cianjur ka V (1761~1776).
Saparantos dalem Muhjidin pupus kabopatian diteraskeun ku putrana dalem Aria Enoh katelah Aria Wiratanudatar V, nyepeng kalungguhan bopati Cianjur ka VI (1776~1813).
Saleresna dalem Aria Enoh kagungan 17 rai, namung bade dua wae anu bade dipedar didieu, anu aya hubungananana sareng seni mamaos Cianjuran, nyaeta R.Aria Wasitaredja (rai nomer 5), katelah dalem dina widang seni, sareng rai nomer 2 (isteri) jenengan Ny. Rd. Tanjungnagara.
Dalem Aria Enoh (Aria Wiratanudatar V) anu ngulik kana amengan maenpo (silat)anu saterasna turun tumurun dugi ka R.H. Ibrahim, Cikalong kulon, anu saterasna nyiptakeun ameng Cikalongan.
Ari rayina nu ka 5 nyaeta R. Aria Wasitaredja ngulik kana pantun-pantun dongeng raja-raja baheula, oge ngulik kana jejemplangan nyaeta mangrupi
mamaos, anu aya kakaitanana sareng sajarah raja-raja baheula.
Rayi dalem Aria Enoh anu isteri nyaeta Ny. R. Tanjungnagara ditikah ku hiji ulama ti Banten, anu ngarundaykeun putra-putu anu jaranten ulama anu kamashur, diantawisna nyaeta putuna jenengan R. Wiradiredja, patih Cianjur, anu saterasna diangkat janten bopati gelar, R. Aria Prawiradiredja, saparantos ngecagkeun kalungguhanana linggih di Kaum, Cianjur katelah dalem Sepuh, dugi pupusna taun 1834.
Nalika jumeneng anjeunna ngaheuyeuk dayeuh tur nyesepuhan dina kaagamaan, tug dugi ka ayeuna Cianjur kawentar sareng janten babasaan dina tilu hal nyaeta ; Ngaos, Mamaos sareng Maenpo.
Wangsul deui kana mamaos anu katelah Cianjuran, sakumaha anu disebat diluhur nyaeta R. Wasitaredja (dalem Seni) anu teras-terasan ngulik mamaos, harita masih mangrupi papantunan – jejemplangan – dedegungan, anu saterasna ieu ulikan diteraskeun ku kapi putuna (putuna dalem Aria Enoh/Aria Wiratanudatar V) nyaeta aom Hasan (saparatos nyepeng kalungguhan bopati (1834~1862) katelah dalem Aria Kusumahningrat, kaceluk alim sareng sholeh kana agama, ngarundaykeun ulama-ulama di Cianjur.
Sajabina ti sholeh dalem Aria Kusumahningrat, neraskeun ulikan eyangna (R. Wasitaredja) dina widang papantunan-jejemplangan-dedegungan, dina hal ieu seueur pisan kaluarbiasaan dina hal elmu kabatinan sareng elmu kalahiranana, panjang teuing upami dipedar sadayana mah. Numutkeun carios anu turun tumurun, kabiasaan dalem Aria Kusumahningrat upami bade ngadangding hiji lagu jejemplangan, papantunan atanapi dedegungan estu tartib pisan, anjeuna tara lesot tina saum sareng wengina tara petot munajat ka Nu Maha Kawasa, kujalan nyepi diri di pancaniti sababaraha wengi dugika kenging ilham (wallahu alam kumaha), kuseringna anjeunna ngisat diri dipancaniti dugi ka katelah dalem Pancaniti.
Salamina anjeunna tara linggih di kabupaten, kajabi upami aya kaperyogian sareng nepangan geureuha.
Saparantos kenging ilham anjeunna teras lugay tipanyepian ngabujeng tempat panyimpenan gamelan, nu aya dipancaniti, teras nabeuh dugi ka parantosna.
Saparantos reres ngagamelan lajeng anjeunna nyaur rai-raina anu tos biasa ngolah wirahma lagu.
Ari rai-rai anu kamashur ngulik/nyipta lagu papantunan-jejemplangan-dedegungan sareng rarancagan dina rupi-rupi laras, aya tilu nyaeta :
1.R. Ardinegara, 2. R. Habib Kusumaadinegara, 3. R. Suriakusuma.
Dedegungan sareng rarancagan dugika kiwari seueur sareng sering keneh dimamaoskeun, numutkeun para seniman sepuh aya 28 lagu dedegungan ciptaan dalem Pancaniti (pangapunten teu acan kapaluruh).
Dalem Pancaniti upami ngadangding lagu sok nyandak lalakon dina jaman “PAJAJARAN MURBA”, sapertos ;
1. Waktosn Dewi Asri bade nepangan panutanana R. Mundinglaya disisi
walungan Cikoleberes (daerah Bogor ayeuna), anu mana Dewi Asri sateu
acan nepangan R. Mundinglaya sok metik heula kekembangan ti taman
diiring para emban, sanggakeuneun ka R. Mundinglaya.
Ieu lalakon ku dalem Pancaniti disanggi janten lagu “ Mupu Kempang”.
2. Saparantos R. Mundinglaya tepang sareng Dewi Asri, teras sempal
guyon anu akhirna
R. Mundinglaya unjukkan ka Dewi Asri, yen anjeuna nampi timbalan ti
jeng rama nyaeta Prabu Siliwangi, ngemban tugas kedah nyusul kawiati
pikeun ngala Layang Sasakadomas kanggo tumbal nagri Pajajaran.
Lalakon ieu ku dalem Pancaniti disanggi janten lagu “Pangapungan”.
Kacapi anu sok dianggo dina jaman dalem Pancaniti disebat “Guling Putih”, saur dalem Pancaniti ;
Guling Putih mah
Kawatna matak tibelat
Tutup kacapina matak marungkawut
Inangna sok mawa dangiang
Liangna matak ngahudang rasa
Puretna matak nineung
ari kelungna matak kaduyung..!!
Sadayana lagu-lagu dangdingan dalem Pancaniti, saparantos diolah deui ku para saderekna lajeng diwulangkeun ka wargi-wargi landes, istuning rikip pisan ngawulangkeunana, teu kenging bocor kaluar kabupaten, estu kanggo kulawargi kabopatian bae.
Sumber : catetan ; R. Ibrahim Obing, panghulu kapungkur, anu pupus di Tanggeung, Cianjur taun 1942.
katerangan ; R. H. Ipung Prawirasudibja, katua Komisi Sajarah kabupaten
Cianjur, pupus 3 Mei 1970.
******
JAMAN DALEM ARIA PRAWIRADIREJA II (1864 ~ 1910)
Saba’da dalem Pancaniti pupus (1862) kalungguhan bopati diteraskeun ku putrana Aom Alibasah katelah dalem Prawiradiredja II, sok disebat oge dalem Marhum. Dina jaman dalem Aria Prawiradiredja II, kabudayaan dina widang seni tambih majeng sareng jembar,
Kumargi dalem Aria Prawiradiredja II ngala ka rama resep sareng nyaah kana kasenian.
Sajabina tina mamaos, dalem Aria Prawiradiredja ngayakeun pangajaran ngibing dipirig ku gamelan, sesepuhna waktos harita nyaeta R. Ece Madjid, buyutna Aria Wasitaredja, ari nu ngibingna jaman harita sadaya pangreh praja sapertos, patih, para wadana, para camat aya oge sawatara padamel kabupaten, malihan waktos harita mah upami aya wadana atanapi camat anu teu tiasa ngibing kalintang matak aebna.
Dalem Aria Prawiradiredja II kagunganan dua parangkat gamelan rampasan, nyaeta si Arum sareng si Malati. Dalem oge miara hiji “Badaya”, wanoja anu tiasa nyirimpi kanggo nyarengan para pangibing pameget. Sajabani kana ngibing dalem oge seneng sareng mulasara seni Wayang Golek, harita unggal malem Minggu sok aya pagelaran di kabupaten.
Dalang anu sohor jaman harita nyaeta R. Karta ti Warungkondang, anu biasa janten juru kakawenna harita teu aya sanes R. Ece Madjid.
Waktos jaman dalem Aria Prawiradiredja aya tilu inihong dina widang mamaos nyaeta ;
1. R, Djajawiredja
2. Aong Djajalahiman
3. R. Ece Madjid
Asihna dalem ka R. Ece madjid langkung-langkung ka nu sanes, kumargi katiasana dina widang seni langkung onjoy tinu sanes. R. Ece Madjid sajabina anu parantos kasebat tipayun, sajabina tina mamaos, ngacapi, rebab sareng suling anjeuna tiasa oge nabeuh alat musik barat sapertos, gitar, piano sareng biola. R. Ece Madjid sering mintonkeun katiasana midangkeun lagu-lagu dedegungan ku piano.
Kaistimewaanana R. Ece Madjid dina perkawis ngadangding lagu, kanggo kawih atanapi kanggo biantara dalem sok tiasa didadak harita keneh. Ieu kaahlianna nurun ka kapi alo anjeunna di Pasarbarau, Cianjur nyaeta R. Didi.
Dina jaman harita papantunan, jejemplangan sareng dedegungan tambih jembar, namung bae masih diwanti-wanti teu bocor kaluar kabupaten, nya kitu anu diajarna mung wargi-wargi dalem anu lalandes.
Aya paripaos, piring oge sok paketrok sareng pisin, nyakitu deui harita duka naon alatanana dalem bendu pisan ka R. Ece Madjid, dugika sababaraha lamina R. Ece Madjid tara diajak nyarios, tara ditaros ku dalem, anu teu dipikahartos ku R. Ece Madjid naon alatanana, naon kalepatanana ka dalem.
Bakat ku bingung R. Ece Madjid harita lunta ka pakidulan ngabujeng ka R. Nitikusumah anu waktos harita janten wadana Sindangbarang (harita namina Cidamar) kenging sababaraha minggu natamuna di Sindang barang.
Dina taun 1880 pangersa dalem ngersakeun bubujeng (moro) banteng ka pakidulan disarengan ku kapi saderekna R. H. Ibrahim Obing anu harita janten halipah di Sindangbarang, R. H. Ibrahim Obing parantos biasa nyarengan dalem upami bubujeng, margi R.H. Ibrahim Obing kawentar pamatang kahot, sareng kaanggo ku dalem.
R.H. Ibrahim Obing kawentar oge jago maenpo asuhan/murid R. Ibrahim di Cikalong.
Saparantos dalem jengkar moro, dalem katambias teras naek ka hiji pasir anu rada luhur, maksadna milari jalan, eta pasir disebatna Pasir Leuweung Cipondok.
Barang dugika punceur pasir dalem kagagas ninggali kaendahan alam, plung plong matak waas, katinggali laut kidul ombakna pating suruwuk, kasorot cahaya panon poe pating gurilap. Harita dalem ras emut ka R. Ece Madjid, teras dalem nimbalan salah sawios pangiring supados milari R. Ece Madjid, anu diwaler ku R. Ibrahim Obing, yen R. Ece Madjid kaleresan nuju natamu di R. Nitikusumah, di Sindangbarang. Enggalna R. Ece Madjid sumping ngadeuheus dalem di Pasir Leuweung Cipondok.
Barang prok R. Ece Madjid pendak sareng dalem, gapruk dalem ngarangkul ka R. Ece Madjid bari nangis, saterasna saparantos lubar kasono, dalem miwarang ka R. Ece Madjid kanggo ngadamel rumpaka kaendahan alam anu katinggal harita. Kalayan henteu talangke R. Ece Madjid harita keneh
ngagalantang ngebrehkeun kaendahan alam harita.
Rumpaka laut kidul sanggian R. Ece Madjid sadayana aya 27 pada, mung hanjakal teu kapapay laratan sadayana.
*****
Dina hiji waktos dalem Aria Prawiradiredja nampi uleman ti dalem Bandung R. Kusumadilaga, anu katelah dalem Karang Anyar. Dalem Bandung sami-sami seneng kana mamaos. Dalem Cianjur harita angkatna mung disarengan ku R. Ece Madjid, anu biasana sok disarengan kudua panyuling nyaeta pa Rais mun henteu pa Ahim asuhan R. Ece Madjid, anu harita mah masih barujangan.
Sadugina ka Bandung dalem Cianjur ditampi kalayan kabingahan ku dalem Bandung, harita dalem Bandung parantos sasayagian ngempelkeun para ahli mamaos urang Bandung, reres biantara pangwilujeng disambung ku mamaos pangbagea ka tamu, giliran tatamu ngawaler mamaos pangbagea. Dalem Aria Prawiradiredja rada ewed kumargi harita teu nyandak juru suling, lajeng masihan isarat ka R. Ece Madjid, R. Ece Madjid teu talangke lajeng mundut widi ka pribumi bade nambut piano nu aya dikabupaten, saba’da diwidian ku dalem R. Kusumahdilaga, lajeng R. Ece Madjid ngalagukeun lagu-lagu dedegungan nganggo piano.
sadaya hadirin teu aya anu henteu colohok, rehna nembe nguping, lagu-lagu dedegungan dimaenkeun ku piano.
******
Sateucan ngecagkeun kalungguhan bopati dalem Aria Prawiradiredja II, kantos kaselir dianugrahan “Bintang Oranye Nasau” kupamarentah Walanda, anu didugikeun ku Residen di Bandung.
Kuaya kitu dalem Aria Prawiradiredja II kedah angkat ka Bandung kanggo nampi ‘bentang”, harita oge nya kitu mung disarengan ku R. Ece Madjid.
Singkatna barang dugi ka Kersidenan di Bandung, harita tos hempak bara bopati sa-Priangan sareng para tamu kanggo ngawilujengkeun ka dalem Prawiradiredja II, saparantos ngempel sadaya para tatamu, haleuang bopati Bandung biantara dina rumpaka pupuh Dangdanggula, ngawilujengkeun sareng ngiring bingah ka bopati Cianjur.
Reres biantara bopati Bandung, dalem Aria Prawiradiredja II, ngisaratan ka R. Ece Madjid supados ngawaler kana biantarana bopati Bandung.
Lajeng R. Ece Madjid ngadeg teras ngawaler kana biantara pangwilujeng bopati Bandung, kalayan didadak harita keneh. Rengse biantara waleran ger emprak asa kaeundeur gedong kersidenan, malah tuan Residen mah dugika gogodeg, bakat ku kataji.
*****
NYEBARNA MAMAOS KABALAREA
Saparantos dalem Aria Prawiradiredja lungsur tina kalungguhan bupati, kalungguhan bopati diselang ku Patih Demang Natakusumah salami dua taun, dalem Aria Prawiradiredja II pupus dina taun 1920.
Salajengna kalungguhan bopati Cianjur dicepeng ku R. Muharam Wiranatakusumah (1912~1920), anu kawitna camat Cibeureum, Tasikmalaya.
Tingawitan harita mamaos Cianjuran dipiwanoh kubalarea. Harita R. Ece Madjid linggih di Pasarbaru Cianjur, ngawitan ngawulangkeun mamaosna di Pasarbaru, Cianjur ka kandang wargi landes.
Harita anu langsung kawulang ku anjeuna teu aya sanes ;
1. R. Yasin
2. R. O. Natanagara
3. R. Idroes Wiradiredja
4. R. Muhjidin Wiradibrata
5. R. Cicih Wiradiredja
6. R. Encang
7. R. Ipung Prawirasudibdja
8. R. Didi, sareng seueur deui anu teu kacatet.
Wuwuh lami, tambih mashurna mamaos Cianjuran, wuwuh seueur anu sarumping ngalap elmu mamaos ka R. Ece Madjid.
Saparantos ngawulang mamaos ka para wargi di Pasarbaru, R. Ece Madjid lajeng ngawulangkeun elmu mamaosna kaluar ti Pasarbaru, Cianjur, nya eta kapara padamel Pakauman, diantawisna ;
1. R. Muhammad Djuwaeni, panghulu Sukabumi (dina taun 1916 nyanggi kawih “Kentar Ayun”)
2. R. H. Husen……………., panghulu Bogor
3. R. Ibrahim Obing (dina taun 1921 nyanggi “Pangkur Madenda”)
4. R. H. Mahmud, Naib Cisaat (dina taun 1916 nyanggi “Kentar Cisaat”)
5. R. Kartayaman ……..
6. R. Mani ………….
7. R. Dudu ……….
8. Rais …..
9. Ahim ….
10. Ibu Anah, garwa R. Bohari …….., Komis kabupaten
11. R. Uci Sasnusi, teras ngalih damel ka Bandung
12. R. Isa …… (Aang Isa)
13. R. Enti ….., kalipah Cilaku
14. R. Ondang
15. R. Cacih Djarkasih, Kaum, Cianjur, harita nembe umur 11 taun, mung henteu lami
kumargi R. Ece Madjidna kabujeng pupus, mung kawulang jejemplangan-papantunan-sareng dedegungan. Saterasna mah R. Cacih Djarkasih ngalap elmu ngacapi ka bapa Askaen tukang kacapi kahot di Cugenang.
Tambih dieu tambih seueur anu ngaguru mamaos Cianjuran ka R. Ece Madjid, sajabina ti ngaguru mamaos oge aya anu ngaguru nyuling, diantawisna Rais sareng Ahim.
Anu ngaguru tambih nambihan kuayana kasumpingan dalem Wiranatakusumah dalem ti Bandung anu harita disarengan ku kalipah Apo, R. Ihot, R. Emung Purawinata, sareng bapa Uce , tukang kacapi ti Sasakgantung, Bandung.
Sadaya rombongan diwulang ku R. Ece Madjid disaksian ku R. Ipung Prawirasudibja.
Bapa Uce saparantos diwulang R. Ece Madjid tambih lami tambih sohor di Bandungna.
Sadaya anu kantos diulang ku R. Ece Madjid, ngawulangkeun deui ka muridna, kitu sareng kitu, dugi ka ieu seni mamaos Cianjuran, sumebar sa Pasundan.
—–===o00===—-
SASAKALA PANTUN.
Dina taun 1776 aya hiji jalmi wastana Tjakradiparana, duka timana asalna, eta jalmi, ngababakan di sisi gunung Manangel, Cianjur, karesepna kana papantunan.
Hiji mangsa Tjakradiparana tatapa digunung salami 40 poe, ari masksudna hayang tiasa mantun, dina poe ka 40 Tjakradipirana kadatangan gulang-gulang anu maksudna ngemban timbalan raja, Tjakradipirana kudu ngadeuheus ka karaton.
Gancangna, Tjakradiparana miang ka kakaraton diiringkeun ku gulang-gulang. Sajeroning lalampahan kakaraton Tjakradiparana ngarasa pohara heranna jeung asa sejen panenjo, sabab nyorang jalan anu sakitu resikna, lempeng ngulon, jog anjog kahiji karaton agreng, cahaya lampu anu tinggurilap asa dina pangimpian.
Barang anjog kakaraton gek Tjakradiparana diuk, teu lami ti jero karaton jol kangjeng Raja lajeng ngadawuh, ngabageakeun ka ki Tjakradiparana, lajeng dawuhna ;
“Bagea Tjakradiparana, bener anjeun teh hayang bisa mantun…??”, jung atuh cokot pantunna dikamar..!!.
Jung ki Tjakradiparana kakamar anu dituduhkeun, barang gok kana barang anu disebut pantun teh kacida badag sareng beuratna sagede lisung bangkrung jeung aya kawatan 6 lambar, nya dicandak weh eta anu disebut pantun teh kapayuneun raja.
Pok pangersa Raja ngadawuh ;“Pek maneh geura mantun, tapi ngalalakonna
kudu bukti jeung anu dilalakonkeunana, ayeuna ku kula rek digeroan, Tjiung Wanara tah ieu buktina,
Ayeuna lalakon Lutung Kasarung tah ieu buktina, ayeuna lalakon Mundinglaya tah ieu buktina, ayeuna lalakon Sangkuriang tah ieu buktina. Jeung lamun maneh rek mantun, poma kudu disebut jeung disambat anu baris dilalakonkeunana”, kitu timbalan Raja.
Sangges ki Tjakradiparana apal kana pantun sarta Raja geus ngawidian, Tjakradipurana dipiwirang mulang ku Raja.
Bral ki Tjakradiparana mulang, ari jog kalemburna manehna ngarasa kaget, sabab rea pisan jalma ngagimbung diimahna anu cenah keur hajat 40 poena ki Tjakradiparana maot.
Ti wangkid harita ki Tjakradiparana jadi juru pantun anu kasohor pisan, lila-lila eta bewara kauninga ku dalem ti Cianjur, anu salajengna ki Tjakradiparana kantos disaur dipiwarang mantun di kabupaten.
Pantun jaman harita tara dikawihkeun cara ayeuna, estu mung nyaritakeun lalakon wae.
Wallahu a’lam…
Dongeng ti R. Ipung Prawirasudibdja, Komisi Sajarah Kabupaten Cianjur.
(pupus ; 3 Mei 1970).
Wassalam.


text:
Dina Lapak
Fiksimini Basa Sunda
Fikmin # MIYUNI #
Buukna panjang ngagebay. beungeut ngadaun seureuh, panon cureuleuk, irung mancung, tarang téja mentrangan, gado endog sapotong, pakulitan héjo carulang, awakna lempay, jangkung leutik, cangkéng lentik mapanting, leungeun ngagondéwa, ramo-ramona mucuk eurih, ah, pokona mah euweuh cawadeun panon nu teu payaan.
Panggih teu ngahaja, waktu kuring miang ti Bandung ka Jakarta maké Karéta Api, diuk ngaréndéng, sugan téh moal manjang, horéng lalakon tepi kana pasini, pikir pakait, nyantél teu bisa dipapalérkeun. Unggal waktu teu elat, mun teu panggih, nelepon tepi ka panas ceuli. Ah… “tiada hari tanpa kemesraan” ceuk barudak kiwari mah.
Mangsa tepung malem Minggu, nyalsé. Sosonoan béak ti karep, silih oconan siga manuk keur silih paraban, leungeun pabeulit, palid kaditu-kadieu, sagala disasar, sagala dirampa. Sok sanajan bari rada dipégég, sieun kalalanjoanan. Nyasar beuki jero, gebeg, aya nu ngagicel karanggeum. Gentak ngejat, Pukah tangkeupan, haté hareugeueun, merong pinuh panalék, manéhna tungkul, teu wasa nandang pananya.


text:
BIANTARA BASA SUNDA “GLOBALISASI”
Assalamu’alaikum wr. Wb.,
Alhamdulillahirabbil alamin, ashalatu wassalamu ala ashrafil anbiyai walmursalin, wa ala alihi washahbihi ajmain, amma ba’du. Puji sinareng sukur hayu uang panjatkeun ka Gusti Nu Maha Suci. Anu ku kersana urang sadaya tiasa patepung lawung paamprok jonghok dina ieu acara. Sholawat sinareng salam mugi-mugi tetep kakocorkeun ka jungjunan urang sadaya, kanjeng Nabi Muhammad SAW, ka para kulawargana, para sohabatna, para tabi’in tabi’atna, sareng mugi-mugi nyampe ka urang sadaya salaku umat anu nganut ajaran agamana, amin.
Hatur nuhun ka panumbu catur anu parantos nyayogikeun waktos kanggo simkuring sasanggem. Hatur nuhun kana kasumpingan Bapa miwah Ibu sadaya dina ieu acara.
Ngadegna abdi dina danget ieu dipayuneun Bapa miwah Ibu etang-etang lauk buruk milu mijah, teu aya maksad sanes, seja ngiring jabung tumalapung sabda kumapalang. Nanging, sanaos suwung ku pangaweruh. Simkuring bade nyobi nyampekeun sababaraha kalimah ngeunaan “Globalisasi”.
Hadirin anu dipihormat,
Sakumaha urang terang ayeuna urang hirup tan hurip di tatar sunda, Indonesia. Budayana karaos keneh renghapna, namung huripna ruwed katungger budaya sejen. Teu tiasa dileungitkeun pangaruh budaya luar anu asup ka Indonesia sakumna kana budaya sunda teh sakitu mahabuna. Palangsiang urang oge dina kahirupan sapopoe sok manggihan atanapi tos kaasupan budaya luar, anu mana eta budaya luar the asup ka budaya urang ngaliwatan hiji jalur anu disebat globalisasi.
Alhamdulillah simkuring ngaraoskeun keneh eta renghap teh, sok sanajan engap-engapan. Kagimir nu ngancik dina piker, inggis budaya urang ilang dina mangsa nu bakal datang. Ningal jaman anu tos sakieu majuna, globalisasi tos ngaraseuk ka mana-mana, aya nu asup tina jalma anu cicing di daerahna, asup tina budaya anu ditonton tina tv, aya deui anu asup tina media masa mengrupa internet anu ayeuna geus jadi nomer hiji di dunya.
Nu namina globalisasi teh nyaeta asupna budaya luar kana budaya urang. Tangtu wae aya matakna, boh matak nu alus atanapi mawa kagorengan. Alusna mah urang oge tiasa apal kana kamajuan teknologi, widang atikan, budaya lian, atanapi kamajuan jaman. Tapi leuwih loba matak gorengna, mun disebatkeun hiji-hiji mah tangtu simkuring bakal nyarios leuwih ti sa jam dina danget ieu. Kumargi kitu, ayeunamah urang tingal we dina kahirupan sapopoe urang. Ayeuna tos loba anu namina awewe nu nurutan gaya barat, rambut di cet, letah di antingan, baju dajal atanapi dada jeung bujal katingali tos dipake ku jalma rea, rambut dirancungkeun siga paku, irung ditindik, awak ditato, anu pasti etamah sanes tina budaya urang. Tapi ayeunamah tos dianggap biasa we ku jalma urang teh, eta tos ngabuktikeun lamun dampak globalisasi teh tos asup dina kahirupan urang.
Kauninga ku sadayana, rehing puluhan budaya urang tos leungit, malihan rebuan budaya barat mawa kagorengan geus asup kana kahirupan urang.
Nonoman ayeuna anu salawasna nganggo hal-hal anu prak-prungna sareng milarian hal-hal anu anyar, pasti bakal ngadeukeutan kana matakna tina globalisasi, tina nonton tv nu matak ngedul, sampe-sampe ayeunamah nonoman teh tos dibutakeun ku fesbuk. Loba nonoman anu poho diajar, poho solat gara-gara sibuk ku fesbukan. Lamun kitumah laun-laun budaya urang teh bakal leungit sorangan.
Dina ieu kasempetan simkuring, etang-etang ngabejaan bulu tuur, umajak hayu urang lestarikeun budaya urang, sareng omet kudu bias pulah-pilih kana budaya luar anu asup tina globalisasi, ulah sampe kabawa ku sakaba-kaba.
Mung cekap sakitu anu kapihatur, tutus langkung kepang halang, bobo sapanon caang sapakan, mugi agung cukup lumur neda jembar hapuntena. Sok sanaos teu malapah gedang, mugi bae aya mangpaatna.
Wassalamu’alaikum wr. Wb.
By Nova Nurul Musopa


text:
Setrés
KUNGSI aya nu méré tatarucingan. Hésé mana ngagambar kuda jeung ngagambar jurig? Tah, jawabanana téh, tangtu hésé kénéh ngagambar kuda, lantaran méh kabéh jalma apal kumaha ari kuda, jadi mun teu jiga téh gampil nyawadna. Ari ngagambar jurig mah bébas, kumaha aing wé, da moal aya nu nyawad. Mémangna saha nu apal kumaha ari jurig? Jadi kuma karep nu ngagambar wé. Da sanajan dina pilem jurig téh teu weléh digambarkeun cawigwig pikagilaeun, atawa awéwé pias nu buukna teu weléh ngarumbay panjang tur panonna dibuleudan hideung gé, da éta mah ciciptan. Bébas.
Tapi, heueuh, abong pangaresep jalma, teu sarua. Réa tétéla nu resep ka nu karitu téh. Geura, ceuk béja, nu sok ngunjal (ngadonlod) gambar jurig pikeun hapé téh réa pisan. Nu matak sok beuki mindeng diiklankeun geuning. Éta, nu sok diimplik-implikkan: ketik REG spasi Hantu, kirim ka nomer saanu, cenah, dipirig ku sora nu tingcikikik.
Sanajan sakumaha majuna téknologi, tétéla, teu matak ngaleungitkeun perkara nu sipatna tahayul. Samalah teknologi nu bisa jadi cicirén kamajuan jaman téh dimangpaatkeun pikeun nganteur karesep kana hal-hal nu sipatna tahayul téa. Upamana pikeun nu resep kana nu bau-bau alam gaib téa. Nu jadi pakakasna, nya salah sahiji barang hasil téknologi, nyaéta hapé téa.
Pikeun nu hayang beunghar ngadadak, tinggal miluan kuis. Ketik rég spasi jawaban. Harega sakali ngirim SMS duarébu pérak. Tur kudu ngirim paréa-réa. Leuh, temahna mah naon bédana jeung judi!
Lain wungkul kitu, pikeun nu resep norah nasib pikahareupeun, atawa ngaramal nasib, kapan bisa ngaliwatan nomer hapé nu disadiakeun propaider. Remen pan katénjo na tipi, ketik rég spasi mama, atawa spasi primbon, kirim ka nomer saanu…
Dina dunya bisnis, jigana hukum agama téh sok remen diapilainkeun. Da euweuh wawaran jiga peringatan dina bungkus rokok atuh. Pan dina roko mah aya peringatan pemerintah téa, yén ngaroko téh matak ngaruksak jajantung, bisa nimbulkeun impoténsi jeung lian ti éta. Dina iklan nu karitu mah taya peringatan nanaon. Padahal kuduna aya, nya. Upamana: Percaya pada ramalan nasib bisa merusak keimanan anda! Kumaha tah…
Ceuk dina harian Kontan (12/8), nurutkeun hasil surpéy AC Nielsen Media Research Indonesia, ngeunaan balanja iklan hotline service, party line, horoskop, jeung sabangsana, naék tepi ka 81 persén salila seméster I-2008, dibanding taun saméméhna. Mun diduitkeun pangajina Rp 19,56 trilyun! Ceuk éta koran kénéh, pangna balanja iklan nu karitu ngajaul jumlahna, lantaran layanan SMS modél kitu keur meujeuhna payu. Ku naon pangna payu? Masarakat keur réa nu setrés terus néangan panglipur tina layanan SMS!***
Posted on 22 Oktober 2009, in Ngabako and tagged setres. Bookmark the permalink. 4 Komentar.
-
rupina dibandingkeun sareng sumping ka paranormal. dukun, tukang palak sareng sajabana, biaya ngaramal nasib ngalangkungan sms langkung mirah, panginten eta ge, he he
-
Hehe..rupina kitu tah. tapi benten sareng tepang langsung sareng dukun, nu ngawalerna mesin kana sms mah. panginten kitu ge 🙂
-
Kang, Abdi resep pisan iyeu carita. manawi tiasa di posting ku abdi (tentu dgn menuliskan sumber nya?) Htur Nuhun
-
Mangga, Gan….


text:
milih kami
Wenzhou map Electric Co., Ltd. mangrupakeun produsén profésional tina relay, push tombol, ngaganti catu daya, sensor.
parusahaan teu ngan boga teknologi canggih, tapi ogé boga kaayaan ngahasilkeun sampurna, jadi, éta geus pinuh bisa papanggih sagala kabutuhan konsumén ti sakuliah dunya. Naon deui, nu insinyur nya pamekar ti OEG, OMRON. Dina waktu nu sarua, sababaraha insinyur nu senior insinyur R & D pausahaan OEM domestik nu cooperate kalawan loba pausahaan internasional kayaning: Schneider, Weidmuller, Phoenix, ABB jeung saterusna. Pausahaan mastikeun luyu jeung sertifikasi Sistim kualitas ISO9001-2000.


text:
Sirah Cai Cilémbang atawa Situ Cilémbang mangrupakeun hiji sirah cai anu aya di wewengkon Désa Hariang Kacamatan Buahdua Sumedang. Situ ieu perenahna nyamuni di jero pakebonan tutugan lamping. Dikurilingan ku tatangkalan kayaning rungkun awi katut rentulna batu galedé, matak susah pikeun ngadeukeutanana.
Kamonésanana, cai di Situ Cilémbang ieu mibanda warna anu matak narik ati, nyaéta warna bulao. Caina hérang ngagenyas semu-semu bulao. Ceuk anu apal mah cenah cai di Situ Cilembang ieu téh ngaharib-harib kana kaayaan cai di Situ Eunteung anu perenahna di pulo Kalimantan. Caina sarua mibanda rupa anu bulao. Bakating ku beresih jeung jero situna sigana mah.
Salaku sirah cai, situ Cilémbang ieu jadi sumber cai ka imah-imah pikeun sawatara lembur anu aya di sabudeureun Désa Hariang jeung hilireunana. Dipaké ogé pikeun nyaian pasawahan anu aya di hilireunana. Di lebakeun atawa hilireun ieu situ aya babalongan tempat ngeueum atawa ngojay anu teu pati jero. Jadi sanajan anu arulin ka Situ Cilémbang teu bisa ngeueum atawa ngojay di Situ Cilémbang, bisa ngeueum/ngojay di ieu babalongan. Di deukeuteun ieu babalongan aya wangunan anu bisa dipaké pikeun ngiuhan atawa ngadon leleson. Béh kalereunana aya pasawahan.
Nurutkeun inpo, Situ Cilémbang bisa dijugjugan ku saha waé anu hayang nyaho atawa panasaran kana caina anu warna bulao. Sanajan kitu, aya dua poé anu jadi larangan pikeun ngajugjugan ieu Situ. Poé naon waé cenah? Poé laranganana nyaéta poé Salasa jeung Jumaah. Cenah mah ayana poé larangan ieu téh supaya alam bisa istirahat heula tina gangguan jalma.


text:
rai catetan: Ivan Konovalov teh manajer kasuksésan customer di Semalt. Parusahaan boga leuwih 10 000 klien suksés tur salawasna pindah ka hareup jeung pangalusna téknologi SEO.
mesin pencari do pakasaban hade ranking jaba luhur anu tina nilai gede pikeun query pilarian a nganjang urang.
Salaku mesin pencari bisa ngirim saloba 60 persén lalulintas bébas nepi ka situs anjeun, taya alesan teu ngawangun Tumbu ka situs anjeun sarta ngarasakeun sapotong badag ieu gratis lalulintas.
The matuh wangunan link anu vast dina diri, tur anjeun bakal diajar deui ku waktu jeung anjeun tetep dina experimenting.
Sanajan kitu, aya sababaraha émbaran nu penting pisan pikeun anjeun diajar ngamimitian jeung ulah aya nu pitfalls leuwih umum.
Naha Patalina Gedong Dupi penting
Lamun hayang meunang hal kawas kulkas hiji, naon anu anjeun ngalakukeun dina skenario kitu?
Anjeun meureun bakal manggihan hiji toko dimana Anjeun bisa meuli produk, naha nu jadi ngaliwatan padagang offline atawa online.
Hiji-hijina kamungkinan Anjeun bade toko sarta meuli kulkas tanpa nanyakeun saha keur rekomendasi maranéhanana nyaéta nalika anjeun terang kumaha carana ngadamel kaputusan informed.
Anjeun bakal milih hiji pilihan dumasar kana pangalaman anjeun, preferensi Anjeun, atawa kamungkinan ngaliwatan rekomendasi ti sobat atawa kulawarga anggota.
Sanajan kitu, lamun keur meuli kulkas pikeun kahiji kalina dina hirup anjeun, sarta rék nyieun kaputusan informed, naon anu anjeun ngalakukeun?
Paling dipikaresep, anjeun bakal néangan sababaraha rekomendasi ti batur saha pangaweruh dina meuli kulkas hiji. Anjeun bakal dipercanten judgment yen jalma sarta ngaléngkah kalawan pameseran Anjeun, katuhu?
World Wide Web mangrupakeun tempat badag. Nalika mesin pencari kudu ngajawab query a nganjang urang, maranéhanana kasampak dina web pikeun cocog hasilna.
Kusabab aya loba situs web nu bisa nawarkeun informasi sarua, éta teuas pikeun mesin pencari pikeun pangkat nu pangalusna situs tinggi nepi di urutan hasil teangan. Dina skenario sapertos ieu, numbu pitulung.
Hayu urang nyebutkeun yén anjeun gaduh ramatloka perjalanan dimana anjeun nyadiakeun layanan dina booking tiket na accommodations di sagala rupa hotél sakuliah nagara Anjeun.
Ayeuna, lamun boga tumbu asup kana situs anjeun ti sababaraha Airlines ngarah atawa hotél, éta bakal greatly kauntungan ramatloka anjeun sarta mantuan anjeun mangtaun a ranking luhur dina SERPs (Search Engine Hasil Kaca) lamun dibandingkeun jeung situs séjénna anu sarupa jeung Hormat.
Tumbu nu sarua jeung dipercanten..
Lamun dua situs anu sarupa dina kandungan, hiji nu meunang ranking luhur mangrupa situs anu geus diwangun dina kapercayaan paling ku mesin pencari
.
Lamun anjeun nyieun tumbu ka situs web nu sejen, Anjeun keur ngabagikeun pangalaman jeung amanah diantara silih on materi palajaran Anjeun. mesin pencari cinta linking.
inbound Jeung outbound Tumbu
Tumbu inbound jalma Tumbu nu asup tina situs web sejen, bari Tumbu outbound tingal jelema nu ngirim nganjang ti ramatloka anjeun ka sababaraha situs internét lianna.
Tumbu inbound némbongkeun sabaraha nu trusts ramatloka séjén Anjeun tur outbound Tumbu némbongkeun sabaraha kapercayaan maneh ditunda situs sejenna
.
Tumbu Quality
Kualitas sok penting pikeun manusa, sarta eta oge hal yén mesin pencari nilai tempat on.
Tujuan nyéta nampilkeun hasil anu paling relevan sarta penting pikeun query a pamaké urang bari motong kaluar weeds atawa middlemen of kebat.
Ieu ngandung harti yén maranéhna pastikeun yén anjeun lalaki hasil katuhu ti tempat katuhu sepanjang waktos.
Naon kualitas tumbu?
Ieu mangrupa faktor penting
nu mantuan mesin pencari nangtukeun kualitas jeung trustworthiness sahiji ramatloka a.
Lamun anjeun ngawangun Tumbu ka situs anjeun, hal anu penting anu aranjeunna datangna ti dipercaya jeung Kualitas luhur loka.
Salaku aya situs web sajajalan dina topik dibikeun pikeun ramatloka anjeun pikeun numbu kaluar ka na meunang tumbu dina mulang, sarta ahirna mangtaun ranking luhur dina kaca hasil teangan, éta penting pisan yén tumbu jalma anu ti loka kiyeu luhur dina dibikeun kategori.
Tumbu Semalt ti loka kualitas luhur anu tanda yén situs web sapertos percanten maneh na ieu Tumbu asup nyaritakeun mesin pencari yen ramatloka anjeun bisa ogé mibanda hal mangpaat pikeun konsumen pikeun nempo.
Ieu jenis rekomendasi anu bakal anjeun neangan lamun meuli kulkas hiji, sakumaha dibahas luhur.
Anjeun ukur nilai saran on hiji subyek individu ku batur anu mangrupa otoritas dina éta subjék nu tangtu.
Beuki-kualitas luhur asup Tumbu nu tiasa ngatur nepi ka situs anjeun, nu hadé rankings anjeun bakal!


text:
Bumblebee
Bumblebee mangrupa nami keur salah sahiji karakter fiksi tina serial The Transformers. Dirina mangrupa salah sahiji anggota tim Autobots pimpinan Optimus Prime. Bumblebee janten salah sahiji karakter seri Transformers anu paling dikenal ku masyarakat dunia salian ti Optimus Prime atanapi Megatron.
Dina seri Transformers G1 Bumblebee tiasa robih janten mobil VW Beetle, samentara dina seri Transformers film 2007 jeung 2009 modél Bumblebee nyaéta mobil Chevrolet Camaro edisi 1976/2009.
Dina serial Transformers: Animated, Bumblebee tiasa robih janten mobil polisi koneng anu mirip Toyota Yaris.
Pangeusi sora[édit | édit sumber]
- Transformers G1: Dan Gilvezan
- Transformers 2007/2009: Mark Ryan
- Transformers: Animated: Bumper Robinson


text:
Carangka • Euleuh-Euleuh • Rebo, 28 Méi 2014 01:41
(SundaNews) Taun 1996, TVRI Bandung remen midangkeun berita yén pamaréntah Jawa Barat keur nyusun Al-Qur’an Mushaf Sundawi. Nu mokalanana Gupernur Jawa Barat manten, H.R Nuriana, tur terus nunjuk tim pikeun nulis jeung ngararancang Al-Qur’an Mushaf Sundawi, ti tanggal 14 Agustus 1995 nepi ka Januari 1997.
Al-Qur’an Mushaf Sundawi téh gabungan tina seni kaligrafi jeung kabeungharan ragam hias di Jawa Barat. Atuh nu harita milu kana tim téh teu burung euyeub, ti mimiti ahli élmuning Al-Qur’an, kaligrafer, seniman, budayawan, jsté.
Berekah, nepi ka 8 taun sanggeusna medal, teu kungsi nyaksian kawas kumaha éta Al-Qur’an téh. Kakara terang sotéh, basa taun 2005-an, Kang Irfan Anshori suargi némbongkeun éta Al-Qur’an. Cenah anjeunna mah kénging sotéh lantaran kungsi jadi anggota DPRD. Ka mana mun mésér? Harita kungsi nanya. Cék Kang Irfan, nyitakna gé diwatesanan, tapi arsipna mah aya di PUSDAI jeung LPTQ.
Taun 2010, basa aya MTQ di Dépok, Kang Énjang ti UIN ngajak nungguan paméran. Nu harita dipamérkeun téh di antarana Al-Qur’an Mushaf Sundawi, boh nu geus dicitak, boh dina wangun aslina. Ieu Al-Qur’an ditulis dina kertas Congueror Laid tipeu Art Special 250 gram, ukuranana aya 100 x 70 cm. Kabéhna aya 763 kaca, méakkeun 24.000 ml mangsi warna, 5.000 ml mangsi hideung, 1.500 gram emas prada jeung 1.000 gram emas murni.
Tah, lebah mana atuh Sundawi-na? Dina unggal kaca aya ornamén, motif, jeung iluminasi has Jawa Barat. Aya 17 ragam hias nu ngawakilan sakur wewengkon di Jawa Barat.
Najan geus nyorang mangsa leuwih ti 17 taun, ieu Al-Qur’an can sabaraha dipikawanoh ku masarakat. Padahal ieu téh minangka karya nu ngadumaniskeun antara kabeungharan budaya Sunda, hususna dina seni rupa, jeung ajén-inajén Islam. Malah medalna Al-Qur’an Mushaf Sundawi téh jadi fénoména nu penting dina kultural Islam-Sunda.
Ti dinya, basa pun bojo rék méréskeun tugas ahir, nya dihatéan sangkan mindahkeun Al-Qur’an Mushaf Sundawi kana wangun digital, ngan bisa dibuka ku saha waé dina pirang-pirang pakakas digital. Tangtu prosésna lain ukur nyekén jadi gambar, minimal jadi sabangsaning “filpping book” nu diémbohan ku tarjamah Al-Qur’an basa Sunda. Méh sataun panalungtikanana, nya janggélék wéh jadi Al-Qur’an Digital Mushaf Sundawi kalayan sumber: (1) Al-Qur’an Mushaf Sundawi penerbit Pemerintah Provinsi Jawa Barat (2006); (2) Al-Munir: Al-Qur’an Tarjamah Basa Sunda kénging Prof. Dr. H. M. Djawad Dahlan (Pustaka Fithri, 2006); (3) Ayat Suci Lenyepaneun, tafsir Al-Qur’an basa Sunda kéngin Moh. É. Kasim (Pustaka, 1985).
Al-Qur’an Digital Mushaf Sundawi dipidangkeun dina wangun aplikasi nu bisa dibuka boh online boh offline, maké pakakas komputer, hapé, jsté. Fiturna di antarana: muka Al-Qur’an ti kaca ka kaca, unggal ayat bisa disorot pikeun midangkeun tarjamah jeung tafsir, pakakas keur néangan surat jeung ayat, pakakas keur midangkeun iluminasi, pakakas keur néangan ayat dumasar kana téma (topik) dina basa Sunda, jsté.
Insya Alloh, simkuring seja ngusahakeun sangkan ieu aplikasi tiasa dibuka ku saha waé. Dugi ka danget ieu mah masih kénéh disimpen, lian ti meryogikeun sérver nu kapasitasna ageung, kedah aya heula idin ti pihak-pihak nu karyana dijadikeun sumber dina ieu aplikasi, pangpangna tarjamah sareng tafsir.
Tambi kawaranan, versi démona tiasa ditingal di dieu:
http://www.youtube.com/watch?v=CdaxkyZWy-8
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Rubidium
Rubidium nyaéta unsur kimia nu miboga simbol Rb.[1] Unsur ieu miboga nomer atom 37 jeung massa atom 85.468.[1]
Sajarah[édit | édit sumber]
Rubidium kapanggih ku ahli kimia Jerman Robert Bunsen jeung Gustav Kirchhoff dina taun 1861 waktu nganalisis sampel tina lepidolite mineral (KLi2Al (Alsi3o10 (F, OH) 2) maké alat nu disebut spektroskop.[2] Ngaran Rubidium (tina basa latén "rubidium" - beureum kolot) dijieun pikeun spektroskopi beureum kolot.[3] Uyah rubidium diisolasi ku Bunsen maké curah aliran tina mata cai - bareng jeung uyah séjén nu masih sa grup elemen.[3] Manéhna bisa misahkeun éta bahan jeung nga isolasi klorida jeung karbonat.[3]


text:
Varian
Artikel ieu ngeunaan matematik. Tempo oge variance (land use).
Dina tiori probabiliti sarta statistik, varian tina variabel acak mangrupa ukuran tina statistical dispersion, nu nembongkeun sabaraha jauh tina nilai ekspektasi nu dijelaskeun di dieu. Varian nilai-real variabel acak mangrupa momen mean nu kadua, ogé cumulant nu kadua (cumulants béda jeung central moments ngan dina tingkat 4 atawa saluhureunna).
Eusi
Harti[édit | édit sumber]
Lamun u = E(X) mangrupa nilai ekspektasi tina variabel acak X, mangka varian nyaéta
contona, varian mangrupa nilai ekspektasi kuadrat simpangan X tina méan-na sorangan. Jadi varian mangrupa simpangan mean kuadrat. Varian variabel randomX dituliskeun minangka var(X).
Catetan loba sebaran, saperti sebaran Cauchy, teu ngabogaan varian sabab nyimpang tina integral. Dina hal séjén, lamun sebaran teu ngabogaan nilai ekspektasi, mangka teu ngabogaan varian oge. Hal nu teu bener: sebaran ngabogaan nilai ekspektasi tapi teu ngabogaan varian.
Sipat[édit | édit sumber]
Lamun varian dihartikeun, bisa disimpulkeun yén varian teu pernah negatip sabab kuadrat bakal positip atawa nol. Lamun métodeu keur ngitung varian hasilna negatip, geus tangtu aya kasalahan, ilaharna dina nangtukeun algoritma. Satuan varian nyaéta kuadrat tina satuan sebaran. Mangka, varian tina susunan ukuran jangkung dina sentiméter nyaéta sentiméter kuadrat. Kanyataan ieu kurang méré nah sarta statistikawan leuwih ilahar ngagunakeun akar varian, simpangan baku sarta ngagunakeun ieu nilai minangka kasimpulan dispersi.
Ieu bisa dibuktikeun sacara gampang tina harti yén varian moal gumantung kana nilai méan . Dina hal ieu, lamun variabel "disimpen" antara b jadi X+b, varian hasil variabel random beulah kenca teu kacekel. Sacara jelas, lamun variabel dikalikeun ku faktor skala a, varian mangrupa hasil kali nyaéta a2. Sacara resmi, lamun a jeung b mangrupa konstanta riil sarta X mangrupa variabel acak mangka varian dihartikeun ku,
Formula séjén keur varian saperti dina garis lurus nu dumasar kana harti di luhur nyaéta:
Ieu mangrupa rumus nu geus ilahar dipaké keur ngitung varian dina kaperluan praktis.
Salah sahiji alesan varian leuwih sering dipaké tinimbang ukuran dispersi séjénna nyaéta yén varian jumlah variabel acak bébas sarua jeung jumlah varian-na. (Kaayaan nu leuwih lemah tinimbang bébas, disebutna "uncorrelatedness" atawa taya hubungan). Sacara umum,
Di dieu nyaéta kovarian, sarua jeung nol keur variabel nu taya hubungan.
Populasi varian jeung sampel varian[édit | édit sumber]
Dina statistik, konsép varian ogé digunakeun keur ngajelaskeun susunan data. Waktu susunan data mangrupa populasi, mangka disebut populasi varian. Waktu susunan data mangrupa sample, mangka disebutna sampel varian.
Populasi varian tina populasi yi di mana i = 1, 2, ..., N dirumuskeun ku
di mana mangrupa populasi méan. Dina prakték, waktu kaayaan populasi gede, geus ilahar yén teu mungkin manggihkeun nilai populasi varian nu pasti, sabab kawengku ku waktu, béaya jeung sumber séjénna.
métodeu nu geus ilahar dipaké keur estimasi populasi varian nyaéta sampling. Waktu estimasi populasi varian ngagunakeun n random samples xi di mana i = 1, 2, ..., n, nuturkeun rumus di handap ieu mangrupa unbiased estimator:
di mana mangrupa sampel méan.
Catetan yén n-1 dina pembagi diluhur jelas béda jeung persamaan keur ngitung populasi varian. Sumber nu geus ilahar ngabingungkeun nyaéta watesan sampel varian jeung notasi s2 bisa jadi nempo kana unbiased éstimator séjén tina populasi varian nu dirumuskeun di luhur, sarta kumaha cara mastikeun varian tina sampel, diitung ku n tinimbang n-1.
Sacara rasa, ngitung varian ku ngabagi maké n tinimbang n-1 méré hasil populasi varian underestimate. Hal ieu sabab urang ngagunakeun sampel méan keur estimasu populasi méan , nu teu dipikanyaho. Dina prakten, keur n nu gede, bédana salawasna kurang ti hiji.
Tempo oge algoritma keur ngitung varian.
Generalisasi[édit | édit sumber]
Lamun X mangrupa nilai-vector- variabel random, nu mibanda nilai dinaRn, sarta dipinkanyaho minangka vektor kolom, mangka generalisasi sacara alami tina varian nyaéta E((X − u)(X − u)′), nu mana u = E(X) sarta X ′ mangrupa transpos X, sarta jadi vektor baris. Varian ieu mangrupa nonnegative-definite matriks kuadrat, umumna dianggap minangka covariance matrix.
Lamun X mangrupa nilai-kompleks variabel random, mangka varian nyaéta E((X − u)(X − u)*), nu mana X* mangrupa complex conjugate X. Varian ieu mangrupa angka riil nonnegative.
Sajarah[édit | édit sumber]
Watesan varian mimiti dikenalkeun ku Ronald Fisher taun 1918 dina paper-na The Correlation Between Relatives on the Supposition of Mendelian Inheritance
Tempo oge[édit | édit sumber]
- an inequality on location and scale parameters
- nilai ekspektasi
- kurtosis
- law of total variance
- skewness
- semivariance
- simpangan baku
- statistical dispersion
- true variance
Rujukan[édit | édit sumber]
Tumbu kaluar[édit | édit sumber]
- Fisher's original paper (pdf format)


text:
Muka tutungkusan carita Pasundan di tatar Galuh, sangkan euyeub na versi sewang sewangan, meunang nyiaran, nyaliksik ti saban nagari, malikan paguneman, noel carita, nu geulis boga asma Diah Pitaloka.
Karajaan nu pinuh ku karaharjaan, ayem tengtrem, sugih mukti, dipirig dangiang nu mangku kaprabon, beh wetan di tatar Pasundan. Leuleunjeur ajeg Galuh nu kaseundeuhan para luluhur, nyekel pakem silih ajenan, sangkan waluya sakabeh rahayat, salaras kiceupna dina uga punjungeun gelar linuhung, tapak karuhun nu luhung kaguyur anugrah jucung.
Wanci haneut moyan nyuaykeun ibun, Prabu Lingga Buana nitrenan sagegebeng karaton, leumpang anca dibarengan Uyut Leuit ka beh kaler, ngaliwatan wangunan kaputren nu dipager awi tunjung, paselang runggunuk kembang malati, kaambung seungit ngadalingding.
“Uyut, pantesna dipelakan kembang Congkok nya, hareupeun kamer Nyi Ayu Diah Pitaloka teh?” Sang Prabu naros ka Uyut Leuit bari ngarandeg.
Uyut Leuit milu ngarandeg, terus nempo ka hareupeun kamar Nyi Putri, “ Sumuhun Gamparan, pantes nyurup kana rupa bilik kamer, komo pami ditambih ngamparna jukut rane mah deuih!” Harita Uyut Leuit ngawalon.
“Kula teh, lain rek muji sorangan, ieu mah banget ku reueus Uyut, nyaah ku someahna, asih ku andalemina, Nyi Ayu Citraresmi puputon kami, kula sok rempan sieun inyana katideresa, ingggis ku bisi.” Sang Prabu nyariosna semu ngalimba.
“ Aeh-aeh Gamparan mah sok ka mana bae ari sasauran teh!” Uyut Leuit nempas sapadaharita, bari terus ngagalantang deui nyarita, pokna : “ Si Eulis nu amis budi mah, bakal ngahibaran ieu kadaton, mawa waluya ka rahayat, ulah rempan ulah inggis, Gamparan!”
Sang Prabu teras nyarios deui :” Mangka kitu Uyut, Si Nyai kudu nyangking atikan surti, mibanda pakaya elmu panemu, sangkan ajrih dina ngambah kahirupan, nu pinuh ku tarahal jalan sorangeun. Kula teh boga maksud Si Nyai rek diungsikeun ka hiji padepokan, inyana sina diatik, diaping bagbagan kahirupan.”
Uyut Leuit kagugu ku cariosan Sang Prabu bari terus ngawalonan : “ Sae pisan eta kamandang teh Gamparan, Nyi Ayu mah da calakan, pada mikaresep, geura moal teu ditampi ku Sang Wiku, komo ieu mah kembang Kadaton, pigadangeun prameswari agung.”
“Ku kituna Uyut, mangka gentraan si Nyai, diangkir ka Padaleman, Kula hayang papanggih, geus asa dina juru mata.” Sang Prabu nyarios bari melong leleb ka Uyut Leuit.
Uyut Leuit surti tuluy ngawalon : “ Mangga Gamparan, tinangtu ku uyut Nyi Ayu diistrenan ka Padaleman.”
Harita Sang Prabu teu kebat ka Kaputren, ngadon nguliwed ngaler, jog anjog ka hiji kulah leutik, nu caina herang canembrang, breuk anjeunna calik na batu nu lemprah handapeun tangkal teureup bari ngadaweung. Uyut Leuit teu ingkah, inyana terus marengan Sang Prabu, hariwangeun pedah tara-tara ti sasari, nempo ulat asuhanana kitu peta. Uyut Leuit bari rada ngaharewos, pok nyarita ka Sang Prabu : “ Gamparan teu kenging seueur emutan, Nyi Ayu mah wonoja atikan ingkang ibu, buktosna teu pedah terah kusumah, ka sing saha teu weleh tumanya tur handap asor, kayungyun murangkalih teh, asa hese mendakan nu sami sareng Nyi Putri mah, estu ieu mah kembang soca kadaton Surawisesa, budi parangi nurun ti tuang ibu, lungguh timpuh andalemi bari calakan, nyarios kewes pertentang mawa komara, sigana mun pareng jeneng nyakrawati ieu dayeuh teh bakal kaseundeuhan rahayu, nerap bagja balarea. Sanes bade ngalem da ieu mah kabuktosan.”
Sang Prabu ngareret ka Uyut Leuit neruskeun obrolan :”Ah, Uyut ngan Uyut nu ku kuring bisa diajak nyarita teh, ieu mah kahariwang jeung kainggis kula ka inyana. Harepan kula, malah mandar si Nyai boga salaki nu nyaah lain pupulasan, piajangeun ngarundaykeun turunan, sangkan ieu Galuh jaya di buana.”
Teu kebat Uyut Leuit nyarita, harita Ki Lengser norojol tanpa larapan, bari sideku ka payuneun Sang Prabu, pok nyarita : “Gamparan, ieu Kadaton teh kasumpingan tamu, utusan Raja Agung ti Majapahit!”
Hareugeueun nu ngadadak, bari mencrong ka Ki Lengser Sang Prabu nyarios semu teu percanten, pokna : “Nu bener Mamang Lengser, naha enya, aya semah ti nagari anu sakitu jauhna?”
Ki Lengser ngawalon bari pegat-pegat lantaran kasima tara-tara ti sasari Sang Prabu nyarios rada tarik : “ Su…mu…hun… Gamparan.”
Sang Prabu jung cengkat, terus nyarios ka Uyut Leuit : “ Uyut, hanjakal ngobrol teh kapegat, kula rek nemonan heula semah!”
Sang Prabu bari diiring ku Ki Lengser muru pancaniti, hiji tempat paranti narima semah kanagaraan. Teu lila tuluy anjog ka dinya sarta ngagentraan pangawal nitah asup ka semah utusan tea.
Sang Prabu calik murbayeksa disarengan patinggi karajaan, marentahkeun ka Ki Lengser sangkan semah nemonan kana panyaur Sang Prabu. Uluk panyaur lima semah gentra unjuk salam, Sang Prabu narima uluk salam bari terus cumarios : “Mangga lalinggih sanak baraya, anjeun nu ti mana?”
“Haturan na ucap ihlas sim kuring banget ku bingah kana panampian nu sakitu someahna… Nepangkeun sim kuring saparakanca, jauh dijugjug anggang diteang taya sanes sim kuring teh ti Majapait, sim kuring piwarangan Kangjeng Raja.” Saurang wawakil semah nyarita.
Sang Prabu sajongjongan ngahuleng na emutanana galecok “…boa boa …dasar nagara nu sarakah ku dunya, ke heula lamun enya rek ngajajah ka nagara aing…” Kitu nu aya dina manah Sang Prabu, nya kitu deui katut para patinggi molohok bari patingrareret. “geura pok kedalkeun naon nu diemban ku anjeun, dasar kana duta ti Raja sampean.”Sang Prabu nalek ka para utusan dina pasemon pinuh ku harisma. Aria Boma pupuhu jagabaya karajaan Galuh milu ngandelan pananya “ Enya geura pok omongkeun naon pamaksudan datang nyemah ka dieu teh?”
Somah ti Majapait nu jadi lulugu diukna ngangsrod ka beh hareup bari tungkul terus ngomong: “ Kangjeng Raja nu dipisanjung kuring moal panjang nu dicarioskeun, mangga ieu, geura tampi seratan dina daun lontar, tawis cariosan Raja sim kuring Raja Hayam Wuruk nu nyakrawati Majapait.” wawakil ti semah ngasor diukna ngadeukeutan Sang Prabu bari tungkul kalayan dua leungeunna ngangkat bari nanggeuy surat tina daun lontar,
Eyang Danu Natapradja sesepuh karajaan Galuh, nu luhung ku panemu, jembar ku panalar, wacis ku harti, jero panenjo, cengkat tina diukna seja narima eta surat nu saterusna didugikeun ka Sang Prabu. Sang Prabu narima surat ti Eyang Danu sarta pokna : “Eyang mangga calik deui…”
Satutas Eyang Danu calik, Prabu Lingga Buana muka surat lalaunan, breh surat na daun lontar, natrat seratan Raja Hayam Wuruk kalih ditawis oge dicap Karajaan, terus ditingali turta diilo gemet tepi ka rengse. Paroman Sang Prabu ngebrehkeun kabungah tapi teu lila siga ngemu kabingung. Pangeusi kadaton nu keur murbayeksa kabeh malencrong ka Sang Prabu, bari ngadago-dago eta surat diaos malah mandar sadayana uninga kana eusi surat. Ngong aya nu sumaur:“ Rai, pupuhu nagari, papayung sakabeh rahayat, nu wajib dijungjung tur diturut, geura mangga aos eta serat, supaya abdi sadaya uninga kana eusi jeung pamaksadan raja Majapait” Ingkang raka Ngabehi nu gaduh jenengan Dungkut Muntila nu sumanggeum teh.
Prabu Lingga Buana ngadeg tina calikna teras nyarios : “ Dulur-dulur kabeh, kula ngucapkeun sampurasun ka balarea, nu utama kula nyeluk ka ieu pagempungan, lain wanci lain waktuna, tapi arandika datang nemonan panyaur kula, eta tawis andika mihormat, kana pancen jeung kawajiban,…atuh nu saterusna urang kadatangan tatamu ti nu jauh, enya ti beh wetan ti nagara Majapait. Sakumaha anu geus dipipinyaho ku urang sarerea!“ Prabu eureun heula bari paningalna nempo ka sakabeh nu aya di eta rohangan, terus misaur deui : “kula ayeuna arek maca ieu surat mangka rareungeukeun masing telik !“ Sang Prabu turun satangga, para patinggi nagari heran, tara biasana Sang Prabu lamun biantara tetep ajeg deukeut korsina, tapi ayeuna dina arek maca surat, geuning Sang Prabu turun satangga.
“Sampurasun,
Anugrah keur urang Galuh nagara anu sawates ti beh kulon, Kula Hayam Wuruk raja nagara Majapait nepikeun kedaling pamaksudan, nitah duta sangkan mikeun ieu surat. Kula seja mikameumeut tur mikanyaah ingkang putra Kang Pangersa, nyatana nu gaduh wasta Citraresmi Diah Ayu Pitaloka, pikeun dijadikeun garwa ngadeudeul pangeusi kaputren. Mangka kula menta waleran ku digambarna ingkang rai citraresmi putri Kang Pangersa. Kalayan ditutup ieu warkah mugia paniatan aya dina panyambung jadi tali dua karajaan.” Satutas maca surat Sang Prabu calik deui kana korsi, terus cumarios :“ Tah kitu eusi surat teh, cik kumaha ceuk para sesepuh sadaya!”
“ Gamparan, ieu hiji kahormatan pikeun urang sadaya nyatana putra Sinuhun putri nu jadi kembang nagari, rundayan kusumah tatar Pasundan, gurat jeung coretna pinasih siring kayangan, na uga nu pinuh ku kabagjaan. Namung teu kitu, cobi geura angkir incu nu lungguh, wanoja tedak menak, pameunteu mustika kaendahan, pikeun ditaros kumaha jinisna sanggeus ditarosan, urang pada reungeukeun kumaha walerannana.” Uyut Leuit tipayun nu cumarita, dina wanda nu pinuh ku kabungah. “Lain kitu para dulur sakabeh mugia sapamadegan!” Uyut Leuit nalek ka sadayana. Sarerea pada nyatujuan.
Sora kacapi eces kakupingna dina wirahma nu halimpu kalan naek kalan turun disimbutan ngagelikna suling mawa lulugu lagu dangdanggula, dibawa angin ngahiliwir selengseng kaambeu seungit malati, tur dijajap sorot pononpoe nu seseleke nembus runggunukna caringin papak. Langgeor nyi putri sumping diaping pangasuhna teras tedak munjungan ka ibu ramana. ”Mangga calik geulis…..” Sang Prabu miwarang calik. Waktu nu geulis ngalangkung para duta ti Majapait molohok mata simeuteun ningali nu ayu ngalangkung, kataji ku kageulisannana, awak sampulur, sampurna napel na raga bandanna. Sadaya ngembang kadu bari ngagerentes na pikirna sewang sewangan “…na aya ku geulis, estu euweuh cawadeun, lain cenah lain beja sarua jeung seah iburna di Majapait, paingan Panutan kula kuat ngirim surat seja ngalamar. Pantes matak betah nu ningali, poho kana sagala karibed dunya, ituh geura ana imut hate jalma pasti seseblakan…”
“Rama… aya pikersaeun naon nyauran Nyai sanes dina waktosna? Sarengna deui euleuh-euleuh geuning sadaya para sesepuh karempel, ditambih aya semah nu ti palih mana Rama…? Nyai banget ku reuwas. ” Nu geulis Citraresmi naros ka tuang rama.
“Sukur geulis anaking pupujan ati ieu nagari, enggal tumaros, teu kenging reuwas tur gimir. Rama ngangkir salira taya sanes pedah geus tilu kaliwon Nyai nyungsi diri, kumaha cageur?” Sang Prabu malik naros.
“ Aya hibar pangdua ti sepuh sadaya tur kinasih ti para luluhur Galuh nu ngasuh kana kolbu sumarambah ngaping putra nyatana Nyai, damang teu kirang sawios-wios.” Nyi Putri ngawaler kana panaros ramana.
“Anaking buah hate ama jeung ibu, diangkir linggih lain wanci, diondang datang lain waktuna, taya lian urang sadaya kadatangan semah ti Majapait mawa surat anu eusina panglamar ti rajana, nu gaduh ngaran Hayam Wuruk, mileuleuheungkeun hidep, seja dijadikeun prameswari. Ama, ambu oge para sepuh sadaya teu bisa mutuskeun gancang narima, da kaputusan aya di hidep. Anaking …” Sang Prabu liren heula cumariosna, teras neuteup ka putrana, nu diteuteup luk tungkul bari ramo-ramo pananganna ngome tungtung karembong. Sang Prabu nyusul saur: “ Anaking Ama hoyong nguping waleran ti Nyai, heug geura wakca ayeuna…!”
Sakedapan Nyi putri ngahuleng ngaraga meneng nguping kasauran nu janten ramana, manahna galecok antara narima jeung nolak panglamar nu mileuleuheungkeun dirina, hese pijawabeun nu merenah. Sang Prabu surti kana naon nu dikemu ku nu janten putrana sarta pok deui nyarita: “ Anaking teu pisan-pisan Ama bade maksa hidep, ieu mah sakadar neruskeun pamaksudan utusan semah ka ieu kadaton.”
Dasar tedak menak, asak ku atikan sang Ibu, Nyi Putri bari halimpu ngagalindeng, pok sasauran : “ Ama sembaheun sim abdi di dunya, Ama oge Ambu nu parantos ngurus Nyai ti awit alit tug dumugi ka kiwari, Nyai moal baha piwejang sepuh, Nyai rumaos hiji istri nu masih keneh tebih tina harti jauh panemu, sateuacanna neda dihapunten bilih aya talajak sareng ucap nu teu sapagodos sareng manah Ama. Dina leresan ieu Nyai ngiringan sapangersa Ama katut sadayana.” Kitu kasauran nu geulis Citraresmi ka nu janten ramana, Atuh Prabu Linggabuana mesem leleb bari sasauran basana kieu : “ Sukur geulis, ari Nyai geus boga kaputusan mah Ama jeung sakabehna moal maksa, l;amun Nyai teu panuju, pameunteu Sang Prabu marahmay, atuh sarerea oge nu nyaraksekni harita milu bungah.
Dina waktu anu tangtu tur meunang ngitung paririmbon karuhun, juru gambar kahot kadaton Surawisesa mimiti nembongkeun kaparigelanana pikeun ngalukis Nyi Putri. Dibarengan ku hate deg-degan lantaran loba kapaur sieun nyalahan, juru gambar kalayan tarapti jeung telik, harita Nyi Putri dilukis dina tilu posisi, pameunteu imut ngagelenyu, tembong dangiang galeuhna Galuh.
Juru gambar ngarengsekeun eta lukisan kurang leuwih dina waktu sabulan, balas ku hamtem bae dipupusan inggis teu sarua jeung aslina. Estu kageulisan Nyi Putri lain cawadeun, bari timpuh andalemi teh ana sasauran matak dedengeeun. Atuh leungeun Ki juru gambar teu weleh geumpeur tur kaweur saban neueulkeun paragi ngagambarna.
Lukisan Nyi Putri didangdanan dina pigura, sarta dibungkus ku kaen sutra warna koneng, nu ditaretes sulam kembang malati. Sang Prabu Linggabuana ku anjeun nu mikeun eta lukisan ka semah utusan tea.
Teu kacatur di jalanna, lukisan Nyi Putri parantos aya di payuneun raja Hayam Wuruk, kalayan rintih lalaunan bungkus pigura teh dibuka, ana breh katingal eta lukisan nu aya di jerona. Raja Hayam Wuruk sajongjongan ngembang kadu, bari mencrong anu teleb kana eta lukisan. Sakedet netra aya nu nyeredet kana hate nu moal bisa dikobet, sumarambah kana bayah, ratug tutunggulan na jajantung teu kabendung. Nu nyarakseni di dinya bati elekesekeng ngemu kapanasaran, naon nu sabenerna ditingali ku Sang Prabu.
Sumirat sarangenge dina wanci haneut moyan karaos ku Sang Prabu matak nyegerkeun salira, teras angkat teu pati lami jog anjog ka hiji patamanan anu harita katingalna keur marakbak kembang nu ligar. Anjeunna jen ngajanteng paningalina awas ka sabudeureun, ana ret ka tebeh kulon socana ngarijep sakedapan, neges-neges naon anu katingal, bet siga aya wanoja nuju calik dina batu lemprah, eta wanoja teras ngadeg, langgeor angkat bari kepat eundang ngajugjug ka hiji talaga leutik nu aya di patamanan, breuk calik andalemi sisi talaga, pameunteu nu ngadaun seureuh teh luk tungkul kana luhur beungeut cai, ramo-ramona nu lelencop tingborelak katojo cahaya panon poe nyuaykeun cai, teras tamas, teu karaoseun ti beh wetan aya nu nyerangkeun. Sang Prabu ngaraos panasaran saha eta wanoja teh, nya anjeunna teras nyampeurkeun maksudna rek tumanya, siga nu terus rasa nyi wanoja nu nuju tamas teh lalaunan nyengkatkeun pameunteuna, barang breh… duanana paadu teuteup molohok ngembang kadu, duanana pada-pada ngemu rasa nu aheng. Soca nyi putri nu cureuleuk, sorotna lir inten tinggurilap nembus kolbu, neumbag rasa, ngendagkeun rasa guligah manah sang prabu, sadar ku anjeun pok bae sang prabu naros nyi putrid tapi teu kebat kabujeng aya nu nyalukan hawar-hawar.
Pinisepuh karajaan Majapait reuwaseun pok nyarita bari rada asa-asa :’ Ngger Sinuwun, ku naon bobor karahayuan salira bet kapidara, geura uningakeun ka sadaya abdi-abdi, gambar naon anu katingal ku salira teh?”
Prabu Hayam Wuruk ngarenjag, sawanganana ka tanah Pasundan kagareuwahkeun sapadaharita, bari ngelemes semu isin anjeunna sasauran : “Ah, sanes nanaon ieu mah Eyang.” Ngan sakitu ngawalonna eta Sang Raja teh, lantaran teu kaampeuh geter rasa nu aheng tadi nyaliara sakujur awak, mapay urat nu teu parat, neundeun liwung kapigandrung ka nu geulis Nyi Ayu Diah Pitaloka, wanoja tanah Pasundan, ngolebat mumbul na embun-embunan hemeng satungtung deuleu. Aduh Gusti geuning kieu karasana katarik ati kapentang duriat, teu wasa lamun teu laksana, asa moal aya gantina. Kitu nu aya dina galecokna manah Sang Prabu. Nu nyarakseni beuki bingungeun kana polah Sang Prabu, antukna pinisepuh karajaan nu tadi nalek mere bewara, sangkan nu araya di dinya mulang ka satempatna-satempatna. tuluy eta sesepuh karajaan teh nyampeurkeun sarta miwarang ka Raja Hayam Wuruk kedah ka pajuaran, ngarasa hariwang bisi raja anom katiwasan sarta ngarasa panasaran gambar naon nu ditempo ku Sang Prabu teh? Satutas nempo eta gambar, pinisepuh karajaan Majapait surti sarta terus rasa kana naon nu nuju digalih ku asuhanana, nya anjeunna sasauran rada halon malar teu ngabaribinan : “ Ngger, boh bilih bae janten emutan, geura wakca anaking naon nu dikemu ku salira, Eyang moal ngabibisanii, bawiraos Ngger ku anjeun dugi ka kiwari teu acan kagungan prameswari, pami tea mah eta wanoja nu aya dina gambar parantos cop sareng lelembutan salira, tangtos Eyang ngiringan naon nu janten putusan Ngger.” Prabu Hayam Wuruk sakedapan ngahuleng teu lila pok sasauran, basana kieu : “ Eyang, geus waktuna kula ayeuna rek wakca naon nu disidem dina hate, sabenerna samemeh nempo ieu gambar Nyi Putri Pasundan, kula geus neundeun hate ka ieu nyi mojang sanajan can papanggih jeung dirina, miharep sangkan rido dipibojo malar rek didama-dama piajangeun ngarundaykeun turunan Majapait, kula banget hayang geura panggih ngan kudu kumaha carana, Eyang? Muga dina hiji mangsa kula jeung nyi putri baris tepung lawung, mageuhkeun jangji pasini.
“Ngger, ieu mah manawi bahan katampi, saur pamendak Eyang mah ulah dilami-lami, Ngger enggal geura ngintun utusan kanggo nangtoskeun tali wiwitan dua karajaan agung ,ngalangkungan dahupna Salira sinareng Enden Putri, putraIng Pangersa Sinuwun Prabu Lingga Buana kembang Kadaton Surawisesa”. Harita pinisepuh Majapait masihan pamadeganana.
Kintunan: Nimas,Jatinagara/Ricky


text:
Sumber dari FB Temanku Dedi N. Sunantara
Browse » Home » Carita Sunda , Lamsijan » Lamsijan
Lamsijan
Beja ti Mitoha kuring, cenah sabulan katukang Lamsijan indit ngumbara ka Cikampek. Di ditu manehna panggih jeung nu ngaranna A'in Tohir. Teuing kumaha maranehna ujug-ujug akur, samalah si Lamsijan diaku dititah cicing di imah A'in bari teu kudu mayar kontrakan. Jigana mah pedah A'in ngarasa cop tur deukeut jeung Lamsijan, da pira ge kahalangan ku Ghin, Fe, Qof jeung Kaf!
Ngan orokaya, kituna teh nimbulkeun kacurigaan masyarakat sekitar. Kusabab duanana lalaki cicing sa imah, kesanna teh aya 'sesuatu' ( sok sanajan teu 'banget', da lain bako! ). Katambah duanana boga ngaran tina huruf Hijaiyyah! soalna lamun jelema nu ngaranna tina huruf Hijaiyyah, tur cicing babarengan ceuk JROSH WR. BRUSH mah, disinyalir mudah 'meledak' atau 'meledakkan' karena mereka mengandung C4 atawa TNT ( sakurang-kurangna Pottasium Nitrat ), cenah eta oge, ceuk nu Burung! cenah mah 'Islam identik dengan BOM!'. Padahal di Islam mah Euweuh BOM !.
Paling aya oge BAM, BIM atawa BUM, mun lain Mim Sukun tur Gunnah berarti Iqlab! benerr teuuuu!! ( lanjuuut...)
Hiji mangsa Lamsijan narima surat ti kolotna, saperti biasana unggal bulan. Teu ku hanteu Lamsijan dikerewek kunu dibaraju hideung! cenah mah menurut Ndoro Sus, maranehna teh sudah sedemikian mencurigakan. Hal ieu diperkuat ku opini Jeng Sus, anu nganyataken kieu, " Masa hari gini masih Surat-menyurat, kan ini zamannya SMS, MMS, BBM dan e-Mail. Pasti ini ada 'apa-apanya'", cenah. Nu akhirna berdasarkan laporan Ndoro Sus katut Jeng Sus, si Lamsijan dikerewek tur Suratna dirampas ku Nden Sus bari tuluy dibawa ka Pentagon ( ngan kusabab Pentagon na kaburu diratakeun, cenah mah di bawa ka BAAK ).
Kacaritakeun saanggeus di bawa, si Lamsijan katembong cingogo di juru sel kalawan ekspresina jiga nu Galau! manehna inget wae kana surat anu teu kaburu kabaca da dirampas tea, Sok sieun surat teh mawa beja kapapait, pedah surat anu samemehna si Abah ngabejaan kondisina keur henteu Fit ( bubuhan dilemburna euweuh nu dagang Mizone, euy! ). Ngan teu kungsi lila torojol petugas nyampeurkeur bari mikeun surat tea. Lamsijan puguh weh atoh, surat teh teu loba omong deui terus ditarima. Tapi gondok oge saenggeus kanyahoan yen surat teh enggeus aya nu muka. Da sok sanajan enya oge surat teh masih tertutup rapat, tapi aya kejanggalan yen surat teh geus dibuka tuluy di elem deui, katingali amplop teh sawareh make elem warna hideung! bubuhan di kantor eta mah warna hideung geus jadi ciri khas... teu burung we tungtungna mah ku si Lamsijan dibaca, anu eusina surat teh kieu : " Kahatur, dst. Assalm ,dst. ....Lamsijan, mun bisa maneh gura-giru balik heula. Bantuan Abah, meungpeung rada Jagjag Abah rek Maculan kebon nu di pipir, malah mun ka bedag mah nu di lamping oge sakalian... bla-bla-bla...". ditungtungan ku " Wasslm, Abah maneh!.".... Terus weh si Lamsijan nyieun surat balesan. Kusabab si Lamsijan nyaho yen surat balesanana ge pasti bakal disensor, antukna nulis surat balesan anu eusina kieu : " Bah, kuring moal bisa tereh-tereh balik. Omat, Abah ulah wawanianan maculan Kebon sosoranganan, boh anu di pipir atawa nu di lamping, sabab kuring didinya ngubur Beceng jeung Molotov..." Wanci ba'da dinner, selang dua minggu ti harita Lamsijan narima surat ti kolotna anu di bikeun ku petugas, eusina teh kieu, " Syukur Jang, sok sanajan ilaing teu bisa balik kebon anu Paculaneun teh beres kabeh, dipaculan ku babaturan maneh anu ngabring tea. Alarus gawena mah sigep tur taliti pisan euweuh nukaliwat, malah mah maculanna ge dua balikan bari di tengoan sagala da meureun bisi teu lantis. Ngan edas we maracul teh meuni di karupluk kawas dek ngaronda... Wslm, Abah maneh." NB: ( Nuluykeun Bieu, red. ) " Ngan omat, Minggu harep mah maneh kapaksa kudu balik, sabab si Eta anu Biasa tea arek datang ka imah, pan."
Si Lamsijan ngahuleng, maneh na inget yen Minggu herup teh pan jatuh tempo pikeun mayar renten tur bungana tiap bulan, mangka ning sabulan ieu mah manehna teh teu gawe, da ngaringkuk di pangberokan.. ngan teu kungsi lila si Lamsijan seuri sorangan, bari getrut weh nulis surat anu eusina kieu, " Bah, lamun si Bang Tabong minantuna Ma Dami datang ka imah bejakeun, leuwih hade manehna langsung indit heula ka luar kota, atawa mun bisa mah kaluar pulo, tong balik deui ka imahna anu di Babakan nu puntaseun kacamatan nu aya tangkal balingbing tea. sok sanajan saukur arek mawa salin. Tong salempang kituh, da kuring mah moal buka mulut..."
Sumber dari FB Temanku Dedi N. Sunantara
Sumber dari FB Temanku Dedi N. Sunantara
Diposting oleh Yulan SN di Sabtu, Oktober 19, 2013
Label: Carita Sunda, Lamsijan
Langganan: Posting Komentar (Atom)


text:
Hirup mah heuheuy jeung deudeuh. Kitu cek si Kabayan. Aya mangsana meunang kabungah, aya kalana nyorang kasusah. Ngan ceuk nu pinter, bungah jeung susah mah kumaha cara nenjo jeung ngararasakeunana. Conto gampangna, dahar jeung uyah oge ari pikiran senang mah ngeunah we nu aya. Komo mun uyahna dipurulukan daging hayam mah, pasti ngeunaaah.. pisan!
Aos seratan sagemblengna...
Hirup oge lain komik nu kelirna ukur hideung jeung bodas. Kadang-kadang kulawu, antara hideung jeung bodas, antara susah jeung senang. Antara pikaseurieun jeung pikasebeleun. Unggal jelema pasti ngalaman susah jeung senang. Rek tukang tani, rek dokter, rek pejabat, tukang beca, blogger, tukang nerjemahkeun, atawa anggota dewan. Pasti kungsi ngarandapan susah atawa senang.
Tatangga kuring nu anggota dewan, katempona senang bae. Pansiun boga, gajih ti DPRD mayeng, jaba anak geus jareneng. Lain eta wungkul. Anyar-anyar ieu, basa kabaud korupsi 200 milyar leuwih, manehna teu ngalaman diberok. Padahal baturna nu papada milu ngasaan duit meunang korupsi geus ngararingkuk di pangberokan. Manehna mah senang we, bisa keneh luntang-lantung, jogging saperti biasa.
Jadi inget basa kamari maca koran, nu korupsi 5 juta perak nepi ka dipasang fotona sagala, jadi DPO pulisi jeung Kejaksaan. Naha ari nu kasusna milyaran diantepkeun sina senang-senang ngahenang ngahening? Mun teu garelo ge, pasti pulisi jeung kejaksaan teh leutik burih, wanina ngan ka jelema leutik. Atawa, maranehanana pasti kabagean duit suap hasil korupsi tea. Pan tina milyaran mah meureun suapna ge puluhan atawa ratusan juta. Pasti lah...
Tapi naha enya kitu manehna ngarasa senang? Ah duka teuing, da senang soteh dina penenjo batur. Boa manehna mah ngarasa era, da najan teu dipanjara oge sarerea pada nyaho yen manehna geus ngagasab duit ra'yat. Tapi bisa oge manehna teu ngarasa era, sabab biasana nu kitu mah geus kurang kaera, mun henteu geus leungit kaera oge.
Buktina, sababaraha poe ka tukang manehna ngedarkeun formulir ka tatangga-tatangga, menta dukungan, rek nyalon deui jadi anggota dewan! Jadi, jigana mah memang geus teu boga di kaera. Atawa kaerana disakuan heula meureun. Hebat pan?
Piraku teu bisa kitu-kitu acan mah. Pan ngagarong duit ra'yat ge teu era. Komo deui ieu. Pira ge nyumputkeun kaera, piraku teu bisa. Ngan memang ceuk kuring mah manehna jelema nu luar biasa.
Naha? Mangga wae emut. Ibaratna urang geus ngagarong jelema, terus teu sabaraha lila urang menta dukungan rek nyalon deui jadi garong ka jelema nu tas digarong. Hebat pan? Pasti hebat mun teu eusleum oge.
Formulir nu dianteurkeun ku pacalangna masih keneh ngagoler dina meja. Rek dieusian? Ah moal, antepkeun we sina kosong. Kecuali mun kuring rek miluan jadi garong atawa jadi nu gelo.
Lieur ah.


text:
Poék mongkléng jiga nu teu méré kapastian, éstuning melegmeg hideung, méga mendung jiga nu saméména ngarungkup cahya bulan, dedemitan nyamar jadi samagaha. Manéhna ngarenyu sinis bari neuteup angkeubna uwung-awang. Kanyeri nu ngancik jeroeun dadana nurihan atina.
Tilu taun mikanyaah ka manéhna, anakna jeung kulawargana, ngadadak ilang sirna alatan kasalahan nu teu dihaja. Teuing geus sabaraha puluh kali ménta hampura, tapi pamajikannana jiga nu embung méré hampura, malah mitohana jiga nu milu nyaluyuan mun anakna hayang diserahkeun ku manéhna.
Padahal kurang kumaha manéhna ngayunkeun kahayang pamajikannana, kahayang mitohana. Aya rejeki teu nyaahan, adi beuteungna kabagi, mitoha kabagi. Mitohana hayang keramik terasna diganti ku nu alus, dicumponan. Hayang motor dipangmeulikeun. Tapi ayeuna sanggeus harta bandana béak, naha bet ménta diserahkeun alatan kasalahan nu teu dihaja. Na haténa ngadadak aya kadengdem jeung kasono nu rénghap ranjug dina kasimpé dirina.
“Béhna mah daékna ka aing ngan ukur ngarah hartana….” Gerendengna peura.